
Praefatio. 

Quin    Ovidius    in    fastorum    opere    condendo   fastos 
publicos  populi  Romani  a  C.  lulio  Caesare  ordinatos  tam- 
quam    fundamentum    totius    carminis    usurpasset,     viris 
doctis,    qui    in    fontibus    fastorum    Ovidianorum    investi- 
gandis  versati  sunt,    numquam    dubium   fuit.     Quod  cla- 
rissime  elucet  ex  opinionibus  et  Rudolphi   Merkelii,  qni 
in  prolegomeniseditionis  fastorum  (Berolini  1841  p.  Lllsqq.) 
demonstrare   studuit    Ovidium   pro    fundamento   posuisse 
fastos   Maffeianorum,    quos    vocant,    quam    simillimos,    et 
Hermanni    Winther,    qui    in    libello,    qui    inscribitur    De 
fastis    Verrii  Flacci  ab    Ovidio   adhihitis    (Berolini   1885) 
Verrii  fastos   ab    Ovidio   usurpatos    esse   probare  conatus 
est.       Quo    magis     iure    meritoque    mireris,    quod    nemo 
adhuc    omnes    fastos    anni    luliani  lapidibus  incisos,  qui 
ad  nos  pervenerunt,  adcuratius  in  comparationem  vocavit. 
Quod  examen,  cum  ad  adnotationum,  quae  in  fastis 
exstant,  delectum  attineat,  sine  dubio  secernendum  est  ab 
eo,  ex  quibus  fontibus  Ovidius  doctrinam  et  ad  sacra  et 
ad   antiquitates   spectantem   desumpserit.     Ad  hos   fontes 
indagandos  viam  quaerendi  bene  monstravit  Hermannus 
Winther,  qui  magnum  concentum  animadvertit,  qui  inter- 
cedit    inter    Ovidii    fastos    et    reliquias    fastorum    libri    a 
Verrio    Flacco   compositi.      Quemadmodum    autem  Verrii 
fastorum  liber  ab  Ovidio  adhibitus  sit,  usque  ad  hoc  tempus 
non  satis  exploratum   est,  cum  Wintherus   fastorum  doc- 
trinam   apud  alios  auctores  traditam  in   Ovidii   et  Verrii 
doctrina    comparanda   omnino    neglexerit    et    eas    partes 
carminis  Ovidiani,  quae  a   Verrii  fastorum    commentario 

certe  alienae  sunt,  ad  eundem  fontem  deduxerit.  Quae 
cum  ita  sint,  eam  ratiocinationis  viam  in  hac  disputatione 
nobis  ingrediendam  esse  censeo,  ut  Ovidii  adnotationum 
cx  fastis  depromptarum  delectu  cum  hemerologiis  lapi- 
dibus  incisis  comparando  primum  quaeramus,  utrum 
Ovidius  unum  solum  an  comphiria  fastorum  exemplaria 
in  usum  vocaverit,  deinde  autem  inquiramus,  quem- 
admodum  fastorum  commentarium  a  Verrio  Flacco  com- 
positum  adhibuerit,  denique  quos  ad  fontes  fastorum  doc- 
trina,  quae  in  hoc  fastorum  Hbro  non  legebatur,  revo- 
canda  sit 


Caput  L 

Ovidius  se  in  fastorum  opere  condendo  fastos  in- 
spexisse,  ipse  compluribus  locis  indicat,  quorum  nonnuUos 
adferre  satishabeo.  ^)     Fast  II  7 

Idem  sacra  cano  signataque  tempora  fastis. 

I  289  sq. 

Quod  tamen  ex  ipsis   licuit  mihi   discere  fastis, 
sacravere  patres  hac  duo  templa  die. 

Propter  hos  versus  et  Ovidii  fastorum  indolem, 
quippe  qui  simili  modo,  quo  hemerologia  lapidibus  incisa, 
instructi  sint,  Ovidii  fastorum  fontium  investigatores  sibi 
persuaserunt  ab  Ovidio  unum  solum  calendarium  usur- 
patum  esse,  Merkehus  tabulas  Maffeianarum  similes, 
contra  Wintherus  Verrii  Flacci  fastos,  quorum  fragmeuta 
praebent  fasti  Praenestini,  cum  fasti  Ovidiani  ad  Prae- 
nestinos  propius  accedant,  quam  ad  Maffeianos.  Qui  viri 
docti,  etsi  fastos  anni  luliani  ab  Ovidio  adhibitos  esse 
pro  certo  habuerunt,   lamen  quaestionem  de  compluribus 


')  Omnes  locos,  quibus  Ovidius  hunc  fontem  commemorat, 
invenis  apud  Wintherum  1.  c.  p.  4  sqq.  coUectos. 


I 

hemerologiis    a  poeta   usurpatis   omnino  neglexerunt,  ut 

primus    observavit  V.  C.   Georgius  Wissowa,  qui  in  Ana- 

lectis    Romanis    topographicis    de    Wintheri    libello    ita 

iudicat:  Nam  cum  Hermannus  Winther  hene  demonstraverit 

Ovidium    exscripsisse   librum  fastorum    a      Verrio    Flacco 

compositum,  tamen  iusto  plura  huic  fonti  tribuit  nimiusque 

fuit     in    aliis     auctoribus    excludendis ;    qui   ut    Varronem 

nisi    intercedente     Verrio    ab     Ovidio    adhibitum    esse    in- 

luria    negavit,    ita    de    compluribus  fastorum   exemplaribus 

a  poeta  in    usum    vocatis   ne    movit    quidem    quaestionem, 

quamquam  sunt,    quae  recte   explicari   nequ^ant,    nisi    Ovi- 

dium    diversa  diversae  aetatis  hemerologia   inspexisse  et  in 

unum  consarcinavisse  sumimus.  ^) 

Idem  vir  doctissimus,  cum  id  duobus  exemplis  acute 
inlustraverit,  nobis  egregie  viam  ratiocinationis  indicavit 
ad  hanc  fontium  investigationis  partem  absolvendam.    Ut 
hanc    de    hemerologiis    ab  Ovidio   usurpatis    quaestionem 
expediamus,    eae    Ovidii    adnotationes,    quas  ex  fastis  de- 
sumpsit,  cum  fastis  lapidibus  incisis  quam   adcuratissime 
comparandae  sunt     Viginti  fastorum  imperatorum  aetate 
lapidibus  incisorum,  quos  Theodorus  Mommsen  in  C.  I.  Iv. 
1 2  p.  205  sqq.  egregie  edidit  atque  inlustravit,   postremo 
autem  Georgius  Wissowa  adcuratissime  perscrutatus  est,2) 
fastos  Venusinos,  EsquiHnos,  Caeretanos,  Maffeianos,  Prae- 
nestinos,  Vaticanos,  Amiterninos  cum  Ovidianis  compara- 
turus  sum,  quippe  quorum  fragmenta  ad  priores  sex  menses 
ab    Ovidio    in    carmine    tractatos   pertineant     Priusquam 
autem  ad  ipsam  comparationem  accedamus,  paucis  dicen- 
dum  est  de  tempore,  quo    singula    hemerologia   concepta 
sint      Examinemus   igitur,   quid    hucusque  viri    docti  de 
fastorum   aetate  determinanda   observaverint     Primus  de 
hac  re  disputavit  ipse  fastorum  editor  Theodorus  Mommsen, 


1)  G.   Wissowa,    Ges.   Abhandlungen   zur  rom.   Religions-  u. 
Stadtgeschichte  p.  271. 

2)  Pauly-Wissowa,   Realencyklopadie  VI  p.  2015  sqq. 


qui    in    C  I.    L.   I^   p.  206  sq.    haec    fastorura    tempora 
definivit: 

1.  Cal.  Esquilinum  ante  738  u.  c.  =  16  a.  C. 

2.  Cal.  Caeretanum  post  745  u.  c.  =  9  a.  C. 

3.  Cal.  Venusinum  post  738  u.  c.  =  16  a.  C. 

4.  Cal.  Maffeianum  intra  746—757  u.  c.  =  8  a.  C— 4  p.  C. 

5.  Cal.  Praenestinum  intra  757 — 763  u.  c.  =4 — 10  p.  C. 

6.  Cal.  Vaticanum  post  738  u.  c.  =  16  a.  C. 

7.  Cal.  Amiterninum  post  773  u.  c.  =:  20  p.  C. 

Aetatem  fastorum  Esquilinorum  et  Venusinorum 
Mommseno  adcuratius  definivit  Georgius  Wissowa  in  Ana- 
lectis  Romanis  topographicis  1.  c.  p.  276,  qui  Mommsenum 
redarguens  fastos  Esquilinos  Minervae  natalem  ad  lun.  19 
adnotantes  post  a.  738,  fastos  Venusinos  eundem  natalem 
omittentes  ante  hunc  annum  conceptos  esse  luculenter 
ostendit.  Quod  si  qui  quaerunt,  cui  aetati  fasti  Praenestini 
vel  Verrii  Flacci  sint  adsignandi,  iis  hoc  respondendum 
est,  hoc  loco  non  id  agi,  quando  fasti  Praenestini  lapidibus 
incisi  sint,  sed  quo  tempore  fastorum  volumen,  quod  ab 
Ovidio  inspectum  esse  infra  demonstrabitur  et  cuius 
epitoma  in  fastis  Praenestinis  exstat,  a  Verrio  Flacco 
compositum  sit.  In  hoc  Verrii  fastorum  libro  septem 
adnotationes  a  Mommseno  in  C.  I.  L.  I^  p.  206  enumeratas 
non  exstitisse,  quae  in  fastis  Praenestinis  post  tabulas 
incisas  litteris  diversis  secunda  manu  additae  sunt,  iam 
per  se  manifestum  est.  Inter  adnotationes  autem  prima 
manu  incisas  atque  e  fastorum  libro  descriptas  temporum 
indicia  nulla  nos  ducunt  ultra  annum  757. 

Verrii  fastos  post  hunc  annum  conceptos  esse  inde 
colligitur,  quod  in  fastis  Praenestinis  pauca  verba  ser- 
vata  snnt,  quae  ad  Tiberium  ab  Augusto  hoc  anno  ad- 
optatum  pertinent.  Ut  Verrii  fastos  post  annum  757  con- 
ceptos  esse  constat,  ita  ante  annum  759  absolutos  esse 
probatur.     Postquam  enira  Theodorus  Mommsen  *)  impri- 


1)  C.  I.  L.  n  p.  206. 

misque  Georgius  Wissowai)  sententiam  ab  Aemilio  Aust^) 
prolatam,   qui   suspicatur  posse   eam   fastorum    Praenesti- 
norum  adnotationem,  quae  ad  aedem  Castoris  pertinet,  a 
secunda   manu    additam    esse    eamque    referri    ad   aedem 
Castoris  a   Tiberio  a.  759   refectam    summo    iure   abiece- 
runt,   ex    adnotationis    forma  Verrii    fastos    ante    annum 
759    absolutos     fuisse     concluditur.       Ita     enim     ratioci- 
nabiraur:   Cum   in  fastis   Praenestinis  natales   templorum 
duobus  diversis  raodis  adnotari  Aemilius  Aust  1.  c.  p.  42  sq. 
acute  intellexerit,  aut  ita,  ut  legiraus  ad  Kalendas  Martias 
/un[o\m  Lucinae  E{s\quiliis,  quod  eo  die  aedis  eius  [dedica^a 
est  et  ad  lan.  1  \Aescu-\lapio  Vediovi  in  insula,  quo  natales, 
qui  heraerologii  terapore   celebrabantur,  significantur,  aut 
simi^WciiQr  Arti/icum  dies,  [quod Minervae]  aedis  in  Aventino 
€0   die  est  \dedicata\    quod    adnotationura    genus    spectat 
ad  natales  abolitos,   quorura  taraen  raeraoria  non  oranino 
interiit,    adnotatio     autera    ad    lan.   27    adscripta    acd{is 
Castoris  et  Po\llucis  dedicat[a  est]  secundara   forraara  spe- 
cieraque    praebeat,  inde  intellegitur  natalera   Castoris    et 
Pollucis  in    fastis  Praenestinis    adnotatura    inter    abolitos 
nuraerandura  esse.3)  Talis  enira  adnotatio  in  fastis  Praene- 
stinis  certe  nobis  non  occurreret,  si  eo  terapore,  quo  fasti 
compositi  sunt,  aedis  Castoris  a  Tiberio  iam  refecta  esset, 
quod  anno  759  u.  c.    factum    esse    compertura    haberaus. 
lara  ergo  dubiura  non  est,    quin  fasti   Praen.  ante  a.  759 
u.  c.  zz:  6  p.  C.    scripti  sint.     Itaque   Verrii    fastos   intra 
annos    757-759  u.  c.  =  4-6  p.  C  conceptos   esse    con- 
stat.     lara   deinceps    ad    ipsara    fastorura    comparationera 
accedaraus,    quara    ita    instituemus,    ut    primura    natales 
teraplorum  inter    se    conferamus,    quidque    inde    deveniat 
lucis  exaraineraus.     Tura    ad    feriarura    publicarura    com- 

')  Analecta  Romana  topographica  1.  c.  p.  273. 

2)  E  Aust,  De  aedibus  sacris  populi  Romani  inde  a  primis 
hberae  rei  publicae  temporibus  usque  ad  Augusti  imperatoris 
aetatem  Romae  conditis,  Marpurgi   1889  p.  43  adn.   1. 

3)  Cf.  Wissowa  1.  c.  p.  272  sq. 

parationem  transeamus.  Restat  denique,  ut  reliquas  Ovidii 
fastorum  adnotationes,  quas  poeta  ex  fastis  desumpsit, 
ad  fontem  revocemus. 

In  tabulis  a  me  propositis  quarum  prima  exhibetur 
p.  6  sqq.  ad  sinistram  omnes  locos,  quos  Ovidius  ex  fastis 
recepit,  conscripsi,  adnotationes  autem  fastorum  lapidibus 
incisorum  aetatem  singulorum  hemerologiorum  secutus 
enumeravi.  li  dies,  quibus  signum  —  adscriptum  est,  in 
calendariis  traditi  sunt,  sed  notatione  carent,  quibus  nil 
adpictum  est,  in  fastis  non  iam  leguntur. 

Quicunque  hos  Ovidii  aedium  sacrarum  natales  cum 
hemerologiis  lapidibus  incisis  vocaverit  in  comparationem, 
facere  non  poterit,  quin  intellegat    poetam  trium  aedium 
sacrarum  et  dedicationes  primarias  et  refectiones  comme- 
morare.     Minervae  Aventinensis  aedis  natalem  vetustum  i) 
ab  Ovidio  ad  diem  Mart.  19  indicatum,   in  fastis  Praene- 
stinis    ad    eundem   diem    adscriptum   invenis,    ita   tamen, 
ut   ex    adnotationis    forma    cognascatur    hunc  primarium 
Minervae  Aventinensis   natalem  ipso  hemerologii  Praene- 
stini  tempore  iam  aboHtum  fuisse^).     In  fastis  Caeretanis 
et    Vaticanis    desideratur,    in    Esquilinis    et    Amiterninis 
certe    non  fuit  adnotatus,    quippe  qui    ad    diem    lun.    19 
eiusdem    aedis    diem    natalicium    recentiorem    adnotent 
Cum  autem   illud    sacrificium   Minervae  in   Aventino  die 
lun.  19  factum,   quod   fasti  Esquilini   et  Amiternini  prae- 
bent,  etiam  in  fastis  Ovidianis  (VI  728)  notetur,  inde  Wisso- 
wa  in  Analectis  Romanis   topographicis  1.    c.  p.   272  sqq. 
iure    collegit,    a    poeta    compluiia    fastorum    exemplaria 
inspecta  esse,    cum  in   uno  calendario  unum  solum  eius- 
dem    aedis   natalem  invenire  posset.3)     Idem  sequitur  ex 
duobus    natalibus    aedis    Larum    publicorum    in    summa 
sacra  via  positae    in    Ovidii    fastis    notatis,     ut  Georgius 


1)  Cf.  Wissowa,    Analecta  Rom.  topographica   1.  c.  271   sq. 

2)  Cf.  E.  Aust  1.  c.  p.  42  sq. 

3)  Cf.  Wissowa  1.  c.  p.  270. 

Wissowa  1.  c.  p.  277  sq.  docet.  Natalem  recentiorem  0 
aedis  Larum  ab  Ovidio  VI  791  sq.  traditum  certe  in 
fastis  Praenestinis,  Vaticanis,  Amiterninis  legeremus,  nisi 
ante  hunc  diem  essent  mutilati.  Sed  vetustum  eius- 
dem  aedis  natalem  a  poeta  ad  diem  Mai.  1  in  fonte 
lectum^)  praebent  hemerologium  Venusinum  et  Esquili- 
num,  ita  ut  inde  recte  conicias  poetam  duo  hemero- 
logia  in  usum  convertisse,  cum  in  uno  fonte  unum 
tantummodo  sacrificium  adscriptum  reperire  posset. 
Exstat  denique  tertium  duorum  eiusdera  aedis  nata- 
lium  ab  Ovidio  traditorum  exemplum,  quo  haec  sen- 
tentia  confirmetur.  Aedis  enim  Quirini  vetustae  natalis 
in  fastis  Ovidianis  ad  diem  lun.  29,  refectae  ad  diem 
Febr.  17  commemoratur.3)  in  vetusto  sacrificio  indicando 
ad  lun.  29  poeta  consentit  cum  hemerologio  Venusino 
omnium  vetustissimo,  cum  Esquilinum  hemerologiaque 
recentiora  de  hoc  natali  sileant.  Contra  eiusdem  aedis 
instauratae  diem  ad  Febr.  17  praebent  praeter  Ovidium 
et  fasti  Caeretani  et  Praenestini.'*)  Ovidiura  autem  dedi- 
cationes  primarias  in  hemerologio  quodam  vetustiore, 
secundas  ex  recentiore  deprompsisse  sua  sponte  patet. 
In  his  diversae  aetatis  hemerologiis  ab  Ovidio  inspectis 
natales  templorum  duobus  diversis  modis  adnotati  fuisse 
videntur,  ut  poetae  versus  ad  tres  templorum  natales  supra 


^)  Ovidii  vv.  VI  791  sq.  ad  lun.  27  ad  aedis  Larum  ab 
Augusto  intra  annos  18  a.  C.  —  3  p.  C.  refectae  dedicationem 
pertinere  Wissowa  1.  c.  p.  277  argumentis  luculentis  demonstravit. 

2)  Ovidium  ad  Mai.  1  in  fonte  non  natalem  arae  Larum 
praestitum,  sed  aedis  Larum  natalem  vetustum  legisse  Wissowa 
1.  c.  p.   277   sq.   acute  perspexit. 

3)  Fastorum  vv.  VI  795  sq.  ad  lun.  29  ad  vetustam  Qui- 
rini  templi  dedicationem  pertinere,  II  511  sq.  ad  Febr.  17  ad 
restitutionem  eiusdem  aedis  ab  Augusto  a.  738  susceptam  Wissowa 
Ges.  Abhandl.   p.  144  sqq.   demonstravit. 

*)  Nuperrime  novum  calendarii  Praenestini  fragmentum  in- 
ventum  est,  quod  ad  diem  Febr.  17  spectat  et  de  Quirini  aedis 
dedicatione  agit.     Cf,  Notizie  degli  scavi   1904  p.  396  sqq. 

tractatos  spectantes  nos  docent.  Quod  poeta  versus  fast. 
III  835  sqq.  falso  ad  sacellum  Minervae  Captae  in  Caelio 
situm  rettulit,  non  aliter  explicari  potest,  ut  Wissowa 
1.  c.  p.  277  acute  animadvertit,  nisi  ita,  ut  poeta  in 
hemerologio  quodam  Quinquatrus  Minervae  natalem  esse 
legerit  et  veriloquia,  quae  apud  alium  auctorem  de  Minerva 
Capta  invenerat,  ad  hanc  Minervam  rettulerit,  cum  in 
hemerologiis  natales  sacellorum  omnino  adnotari  non 
soleant.  Adnotationem  igitur  ad  Minervae  natalem  ve- 
tustiorem  spectantem  poeta  non  in  hemerologio  quodam 
legit,  cui  haec  explicatio  similiter  adpicta  erat  atque  hodie 
fasti  Esquilini  et  Amiternini  servant  addito  aedis  loco 
Minervae  in  Aventino^  sed  in  fastis,  quibus  illud  sacrifi- 
cium  simpliciter  tertio  casu  Minervae  adnotatum  fuit^ 
quae  adnotationis  forma  saepissime  nobis  in  fastis  Ve- 
nusinis  et  Caeretanis  obviam  fit.  Contra  ex  Ovidii  versi- 
bus,  quibus  secundam  Minervae  Aventinensis  dedicationem 
circumscripsit  (fast.  VI  728) 

coepit  Aventina  Pallas  in  arce  coli 
id  sequitur,  poetam  eandem  uberiorem  adnotationem  legisse, 
quam   praebent   fasti  Esquilini    et  Amiterninii)  Mi^iervae 
in  Aventino. 

Quod  idem  in  eis  quoque  Ovidii  versibus  observa- 
tur,  qui  ad  duas  aedis  Larum  publicorum  dedicationes 
spectant.  Etenim  ut  Ovidius  V  129  sqq.  Kalendis  Maiis 
Larum  praestitum  arae  dudum  abolitae,  cuius  natalis  in 
fastis  certe  omnino  non  adnotatus  fuit,  mentionem  faceret, 
eo  commotus  est,  quod  in  calendario  quodam  dativum 
solum  Laribus  aedis  loco  non  significato  legebat,  qualem 
ex  superstitibus  hemerologiis  Venusini  praebent.  Ab  his 
versibus  Ovidius  fast  VI  791  ad  lun.  27 

Lucifero  subeunte  Lares  delubra  tulerunt 
hic,  ubi  fit  docta  multa  corona  manu, 
ubi   natalem  Larum  posteriorem  commemorat,    eo  differt, 
quod   locum   aedis  adcurate  addidit.      Itaque   poetam    in 

»)  Cf.  Wissowa  1.  c.  p.  274, 

hemerologio  recentiore  talem  fere  explicationem  Lartbus 
tn  summa  sacra  via  invenisse  certum  est.  Eadem  fere 
ratione  fastorum  versus  ad  Quirini  aedis  dedicationes 
pertinentes  inter  se  discrepant.  Versus,  qui  ad  natalem 
vetustum  spectant  fast  VI  795  sq.  ad  lun.  29 

Tot  restant  de  mense  dies,  quot  nomina  Parcis, 
cum  data  sunt  trabeae  templa,  Quirine,  tuae 
aedis  locum  omittunt,  qui  ad  natalem  posteriorem  pertinent 
II  511-12  ad  Febr.  17 

templa  deo  fiunt;  collis  quoque  dictus  ab  illo  est, 
et  referunt  certi  sacra  paterna  dies 
collem  Quirinalem  commemorant. 

Quae  cum  ita  sint,  quaestione  dignum  videtur  esse, 
quales  fastorum  adnotationes  Ovidius  in  omnibus  versibus 
componendis  legerit,  qui  ad  reliqua  templorum  sacrificia 
spectant.  Atque  primum  ei  versus  examinandi  sunt,  qui 
de  templorum  natalibus  liberae  rei  publicae  aetate  ante 
annum  738  u.  c.  in  fastos  receptis  agunt.  Ante  hunc  enim 
annum  fasti  vetustiores  ab  Ovidio  inspecti  concepti  erant, 
cum  natalem  recentiorem  aedis  Quirini  anno  738  refectae 
certe  non  adnotarent.  In  his  natalibus  indicandis  poeta 
partim  locum  aedis  addidit  partim  omisit,  ita  ut  eum  in 
fonte  has  adnotationes  legisse  certum  sit: 

lan.       1  Aesculapio  in  insula  I  291 

lan.       1  Vediovi  in  insula  I  293 

Febr.     1  lunoni  Sospitae  ad  forum  holitorium  II  55  ^) 

Febr.  13  Fauno  in  insula  II  193 

Mart.     1  lunoni  Lucinae  Esquiliis  III  245 

Mart.     7  Vediovi  inter  duos  lucos  III  429 

Mart.  31  Lunae  in  Aventino  III  883 

April.    5  Fortunae  Publicae  Citeriori  in  colle  IV  375 


^)  Ovidii  errorem,  qui  vv.  II  55  sq. :  Principio  mensis  Phrygiae 
contermina  Matri  Sospita  deliibris  dicitur  aucta  novis  ad  templum 
lunonis  Sospitae  in  Palatio  sitae  spectare  videtur,  Wissowa,  Religion 
und  Kultus  der  Romer  p.  1 1 7  adn.  9  inde  ortum  esse  probabile 
reddidit,  quod  poeta  Magnam  Matrem   cum  Matre  Matuta  confudit. 

April.  23  Veneri  Erucinae  ad  portam  Collinam  IV  871 

Mai.     15  Mercurius  ad  circum  maximum  V  669 

lun.       1  lunoni  Monetae  in  arce  VI  183 

lun.       3  Bellonae  in  circo  Flaminio  VI  199 

lun.       4  Herculi  Magno  Custodi  in  circo  Flaminio  VI  209 

lun.       5  Dio  Fidio  in  colle  VI  213 

lun.     11  Matri  Matutae  in  foro  boario  VI  479 

lun.     24  Forti  Fortunae  trans  Tiberim  VI  773 

Mart.  19  Minervae  III  835 

April.    1  Veneri  Verticordiae  IV  133 

April.  13  lovi  Victori  IV  621 

April.  13  Libertati  IV  623 1) 

Mai.      1  Laribus  V  129 

Mai.     25  Fortunae  publicae  V  729 

lun.       8  Menti  VI  241 

lun.     13  lovi  Invicto  VI  650 

lun.     20  Summano  VI  729 

lun.     29  Quirino  VI  795 

Contra  omnes  fere  natales  aedium  sacrarum  Augusti 
aetate  post  a.  738  dedicatarum  et  refectarum  locis  additis 
commemorantur,  ita  ut  poetam  has  adnotationum  formas 
in  fonte  legisse  apertum  sit: 

lan.     11  luturnae  in  campo  I  463 

lan.     16  Concordiae  ad  forum  I  637 

lan.     27  Castori  ad  forum  I  705 

Febr.  17  Quirino  in  colle  II  511 

Mai.      1  Bonae  Deae  sub  saxo  V  147 

lun.       1  Marti  extra  portam  Capenam  VI  191 

lun.       1  Tempestatibus  ad  portam  Capenam  VI  193 

lun.     11  Fortunae  in  foro  boario  VI  569 

lun.     11  Concordiae  in  porticu  Liviae  VI  637 

lun.     19  Minervae  in  Aventino  VI  728 

lun.     27  lovi  Statori  in  Palatio  VI  791 

lun.     27  Laribus  in  sacra  via  VI  791 

^)     Ovidium     adnotationem    Libertati    falso     explicatam     ad 
atrium  Libertatis  rettulisse  Wissowa  1.  c.  p.  275  cognovit. 

Cum  Ovidius  in  omnibus  his  natalibus  templorum 
Augusti  aetate  refectorum  et  conditorum  indicandis  ad- 
curate  aedis  locum  addiderit,  casu  vel  poetae  neglegentia 
factum  esse  arbitror,  ut  in  uno  exemplo  ab  hac  regula  dis- 
cedat.  Nam  in  eis  versibus,  quibus  Herculis  Musarum  aedis 
in  circo  Flaminio  a  L.  Marcio  Philippo  instauratae  natalem 
tradit  (fast.  VI  797  sqq.),  aedis  locum  non  posuit.  Tabellae 
igitur  supra  p.  12  sq.  propositae  docent  natales  temploruji 
liberae  rei  publicae  aetate  conditorum  in  Ovidii  fastorum 
fonte  partim  aedis  loco  significato,  partim  omisso  adpictos 
fuisse,  omnes  autem  dies  natalicios  aedium  Augusti  im- 
peratoris  aetate  refectarum  et  conditarum  uberiorem  no- 
tationis  formam  prae  se  tulisse.  Cum  vero  quaesiveris, 
quemadmodum  hemerologia  lapidibus  incisa  adhuc 
superstitia  natales  aedium  sacrarum  adnotent,  facile  tibi 
occurret  fastos  Venusinos  et  Caeretanos  utramque  ad- 
notationis  formam  praebere,  contra  in  fastis  Praenestinis,^) 
Amiterninis,  Vallensibus  nusquam  aedium  loca  desiderari. 

Fasti  Venusini:    Mai.  4  Florae.     Mai.   14   Marti  Invict[p), 
Mai.  15  Mercur(io),     Mai.  21   Vediovi.    Mai.  25  Fortun(ae) 
Frim(igeniae)  in  col(le).      lun.  1  lunoni  Monet(ae). 
lun.  3  Bcllon(ae)  in  circ(o)  Flam(inio),     lun.  5  Dio  Fidio 
in  colle  e.  q.  s. 
Fasti  Caeretani:  Mart.  31  Lunae.     April.  23    Veneri, 
Febr.  17   Quirino  in  colle.     Mai.  25  Fortunae  p.  p.  R.  Q, 
in  colle  Quirin(ali). 
Fasti  Praenestini:    lan.  1    [Aescii\lapio^    Vediovi   in  insula, 
Febr.  5   Concordiae  in  arce.     Mart.  1  Iu7i\6\ni  Lucinae 
E\s\quiliis  e.  q.  s. 
Fasti  Amiternini:  lun.  19  Minervae  in  Aventino.    lun.  20 
Summano  in  circ(o)  ?naxim{o).  e.  q.  s. 
Quas    hemerologiorum    adnotationes   cum   Ovidianis 
comparanti  vix  dubium  esse  potest,  quin  poeta  adnotationes 


^)  In  fastis  Praen,  non  nisi  earum  aedium  loca  desiderantur, 
quae  ipso  hemerologii  tempore  iam  dirutae  erant. 

de  aedibus  liberae  rei  publicae  aetate  conditis  in  fastis  ve- 
tustioribus  Venusinorum  et  Caeretanorum  similibus,  ad- 
notationes  autem  ad  templa  Augusti  aetate  dedicata  et 
refecta  spectantes  in  hemerologio  recentiore  Amiternini 
vel  Praenestini  simili  legerit. 

Quod  ad   templorum    natalium    delectum   ab  Ovidio 
in    fastis    propositum    attinet,    hae    dedicationes    aedium 
sacrarum  desiderantur:  prima  dedicatio  aedis  lovis  Statoris 
in  Palatio  ad  lan.  13,  natales  aedium  Concordiae  in  arce 
ad  Febr.  5,   Cereris   Liberi  Liberae  ad   circum   maximum 
ad  April.  19,  Palis  ad  April.  21,  Florae  ad  circum  maximum 
ad  April.  28,  Martis  Invicti  ad  Mai.  14.     Natalis  vetustior 
aedis  Cereris  Liberi  Liberae,  quem  praeter  Ovidium  fasti 
Esquilini    et    Caeretani    non    praebent,    ne    in    vetustiore 
quidem    hemerologio    ab  Ovidio  inspecto  perscriptus  esse 
potuit,  cum  hoc  templum  iam  anno  723  =  31  igni  dirutum 
esse  constet,  fastos  autem  vetustiores  ab  Ovidio  usurpatos 
demum  post  a.  734  =:  20  conceptos  esse  infra  comprobaturus 
sim.     Quod  Ovidius  natalem  eiusdem  aedis  eodem  die  anni 
17  p.  C.  a  Tiberio    refectae    omisit,    non    mirum  est,    cum 
fasti    Ovidiani    certe    ante    hunc    annum    compositi    sint. 
Natalem  vetustiorem  lovis  Statoris  in  Palatio  et  in  fastis 
Praenestinis  omissum,  quem,  quamquam   hemerologiorum 
testimonio  non  constat,  tamen  in  idus  lanuarias  incidisse 
scimus,^)   iam    hemerologii    vetustioris    Ovidiani    tempore 
aboHtum    fuisse   vix    crediderim,    sed    pro    certo  affirmari 
nequit.     Idem  valet  de  priore  die  natalicio  Florae,  qui  ad 
April.  28  in  fastis  Ovidianis  et  Caeretanis  desideratur,  cum 
ex    fastorum    Praenestinorum    adnotationis    forma    cogno- 
scamus  eo  tempore,  quo    calendarium    Praenestinum  lapi- 
dibus    incidebatur,    hunc    primarium  Florae    natalem  iam 
abolitum  fuisse.     Quin  autem   natales   aedium  Concordiae 
in  arce  ad  Febr.  5,  Palis-^)  ad  April.  21,  Martis  Invicti  ad 

*)  Cf.    Wissowa,    Religion    und    Kultus    der    Romer    p.  108. 
E.  Aust,  de  aedib.  sacris  p.  45. 

*)  De  Palis  sacrificio  cf.  Wissowal.  c.p.  165.  E.  Aust  1.  c.p.46. 

diem  Mai.  U  hemerologii  scriptoris  culpa  autpoetae  ipsius 
neglegentia  in  Ovidii  fastis  desiderentur,  omnino  dubitari 
nequit.  Etenim  natalis  aedis  Concordiae  in  arce  sitae  in 
fastis  Praenestinis  ad  nonas  Febr.  (Febr.  5),  Martis  Invicti 
in  fastis  Venusinis  ad  diem  Mai.  14  adscripti  sunt.  Ut 
vero  Palis  sacrificium  et  a  hemerologio  Caeretano  absit 
e  ratione  hemerologii  ab  Ovidio  adhibiti  explicari  potest. 

Cum    sacrificium    lovis    Statoris  (lan.    13)   in    ferias 
lovis,  Palis  in  Palilia  (April.  21)  inciderent,  fortasse  in  illo 
vetustiore  hemerologio  ab  Ovidio  inspecto,  quod  in  nata- 
libus  indicandis  partim  aedium  loca  omisisse  supra  exposui, 
ad  lan.  13  dativus  /om\  ad  April.  21  Pah'  adscriptus  fuit| 
ita  ut  poeta  discernere  non  posset,  utrum  illae  adnotationes 
ad  ferias  publicas  inlustrandas  an  ad  templorum  sacrificia 
pertinerent.     Nam  similia  exempla  hemerologia  lapidibus 
incisa  adhuc  superstitia  nobis  praebent.     Velut  fasti  Pin- 
ciani  ad  diem  Aug.  23,   quo  Volcanalium    feriae    celebra- 
bantur,    tertium  solum  casum  Volcano,  fasti  Tusculani  ad 
idus   lunias  (lun.  13)  lovi  sacras    dativum  lovi   adnotant 
nec  diiudicari  potest,   utrum   hae  adnotationes    pro   feriae 
Volcano   et  feriae  lovi,   quales  feriarum    explicationes    in 
multis  fastis  occurrunt,    scriptae  sint,    an  pro   templorum 
sacrificiis    Volcano  in    circo    Flaminio    et    lovi   Invicto    in 
Palatio,  ^) 

At  templorum  post  annum  738  u.  c.  Augusti  im- 
peratoris  aetate  dedicatorum  et  refectorum  natalium  ne 
unum  quidem  apud  Ovidium  desiderari  constat.*) 

Quin    igitur    hemerologium    vetustius   ab  Ovidio  in 


1)  Cf.  Wissowa,  Realencyklopaedie   VI  p.   2022  sq. 

2)  Dedicationem  aedis  Magnae  Matris  in  Palatio  sitae  ab 
Augusto  refectae  poeta  cum  paulo  ante  ad  priraam  Megalesium 
diem  commemoravisset,  ad  April.  10  suo  iure  omittere  ootuit 
(fast.  IV  347).  ^ 

usum  vocatum  minorem  natalium  delectum  praebuerit, 
quam  fasti  recentiores  ab  eodem  poeta  inspecti,  vix  quis- 
quam  in  dubitationem  vocabit,  cum  etiam  in  hemerologiis 
lapidibus  incisis  idem  accidisse  observetur.  Omnium  fasto- 
rum  parcissimi  in  natalibus  indicandis  sunt  fasti  Maffei- 
ani,  qui  nullum  nisi  natalem  aedis  Mentis  in  Capitolio 
conlocatae  ad  lun.  8  adscribunt,  his  paulo  pleniorem 
nataliura  delectum  praebent  fasti  Tusculani,  multo  ma- 
iorem  sacrificiorum  numerum  tradunt  fasti  Venusini. 
Inter  omnia  denique  hemerologia  natalibus  templorum 
indicandis  excellunt  fasti  Praenestini  et  Amiternini.  Habe- 
mus  ergo  aliud  argumentum,  quo  Ovidium  diversa  hemero- 
logia  in  usum  vocasse  ut  credamus  adducimur. 

lam  restat,  ut  causas  indagemus,  cur  Ovidius  in 
templorum  natalibus  indicandis  ab  hemerologiis  super- 
stitibus  discrepet.  lovis  Invicti  natalem  a  Nasone  ad  idus 
lun.  (lun.  13)  traditum  et  ex  hemerologio  vetustiore  de- 
sumptum  in  fastis  Venusinis  non  adscriptura  invenis,  ita 
ut  inde  recte  conici  liceat,  hunc  diera  natalicium  fastorum 
Venusinorum  aetate  iam  abolitura  fuisse,  praesertira  cum 
iidem  fasti  reliquos  natales  templorum  adcurate  adnotent. 
Dedicationes  secundae  aediura  Bonae  deae  sub  saxo  (Mai.  1), 
Martis  extra  portara  Capenara  (Iun.l),Terapestatura(Iun.l), 
Fortunae  in  foro  boario  (lun.  11),  Concordiae  in  porticu 
Liviae  (lun.  11),  lovis  Statoris  in  Palatio  (lun.  27),  Her- 
culis  Musarum  in  circo  Flaminio  (lun.  30)  ab  Ovidio  ex 
fastis  iunioribus  deproraptae  ob  eara  rera  in  fastis  Venu- 
sinis  et  Esquilinis  omittuntur,  quod  ipso  horum  fastorum 
tempore  natales  aboliti  neque  iara  hae  aedes  sacrae  ab 
Augusto  refectae  erant. 

Cura     vero     Verrii     quoque    fasti     natales     posteri^ 
ores      luturnaei)      (ad      diera      lan.     11),      Castoris      ad 


»)  Wintheri  coniectura  1.   c.  p.  13  natalem  luturnae  in  fastis 
Praen.    exstitisse,    sed    postea    evanuisse    omni  fundamento   caret. 

forum»)   (ad  lau.  27),   Concordiae  ad  forum^)  (ad  lau.  16) 
ab    Ovidio    commemoratos    praetermittaut,    inde    efficitur 
Nasonem  omnes  recentiores  templorum  natales  ex  hemero- 
logio  quodam  Praenestino  recentiore  desumpsisse.    Ad  eos- 
dem    fastos  recentiores    sacrum    lani,   Concordiae,  Salutis, 
Pacis  a.  10  a.  C.  institutum,  quod  apud  Ovidium  solum  ad 
Mart.30  occurrit  (fast.III  881  sq.),  sine  dubio  revocandum  est. 
In  feriis  ab  Ovidio  memoratis  cum  hemerologiis  super- 
stitibus  comparandis  nil  nisi  eas  ferias  respicio,  quae  sub 
Caesare  dictatore  et  Augusto  imperatore  fastis  adiectae  sunt, 
feriis  anni  Romanorum  vetustissimi,  quae  omnes  infastis  et 
lapidibus  incisis  et  Ovidianis  eadem  fere  ratione  indicantur, 
neglectis,  cum  ad  rem  a  nobis  tractandam  nihil  ex  eis  lucis 
deveniat.  Ferias  autem  a  Caesare  inde  dictatore  et  deinde  sub 
imperatoribus  in  fastos  relatas,  quarumtabulam  exhibetp.l9, 
duobus  diversis  modis  in  hemerologiis  adnotari,  si  diligenter 
ea  perlegeris,  non  te  praeteribit.3)     Velut  fasti  Praenestini 
et  Caeretani  hanc  uberiorem  adnotationis  formam  praebent: 
Fasti  Praen.  lan.  30  Feriae  ex  s.  c,  quo{d  eo\  die  ara 
Pacis  Augusta[e    in    campo]    Martio   dedicata  est  Druso  et 
Crispino  co{s\     Febr.   5    Feriae    ex  s,  c,    quod   eo  die  im- 

perator  Caesar  Augustus ponti/ex  max a  senatu  populo^ 

que  Romano  pater  patriae  appellatus.  e.  q.  s. 

Fasti  Caeret.  Mart.  17  Fer{iae)  q{uod)  e(o)  d(ie)  C.  Caes(ar) 
vic(it)  tn  Hisp(anid)  ult{eriore).  Mart.  27  Fer\iae)  quod  eo 
dte  C    Caesar  vic(it)  Alexand(reae)  e.  q.  s. 

Contra  fasti  Maffeiani  et  Antiates  nil  nisi  rem  ipsam 
tradunt,  dies  vero  feriatos  esse  non  commemorant: 

1)  Ovidium  vv.  I  705-708  ad  aedem  Castoris  instauratam  re- 
spicere,  ipse  satis  manifesto  indicat  w.   707  sq. 

Fratribus  illa  deis  fratres  de   gente  deorum 

circa   luturnae   composuere   lacus. 

Falso   igitur  Wintherus  I.  c.  p.  13   restitutionem    ab    Ovidio   memo- 

ratam  ad  pnmariam  dedicationem,  quae  in  Cal.  Praen.  exstat,  rettulit. 

2)  Adnotatio  in  fastis  Praen.  ad  hunc  diem  tradita  secunda 
manu  exarata  est. 

3)  Cf.   Wissowa,  Realencyklopaedie   VI  p.  2022. 

Fasti  Maffeiani  Mart.  6  JIoc  die  Caes(ar)  pontif(ex) 
maxim[us)  /actus  est.  Mart.  27  Hoc  die  Caesar  Alexan- 
d{ream)  recepit.  e.  q.  s. 

Fasti  Antiates  lul.  4  [Ara  PJacis  August{ae)  fcjon- 
stitut(a).  lul.  12  Divi  Iul(i)  natalis.  Aug.  9  Divus  lulius 
Phars(ali)  vicit.  e.  q.  s. 

Quae  adnotationum  formae  cum  Nasonis  versibus, 
qui  ad  ferias  post  a.  44  a.  C.  in  fastos  receptas  pertinent, 
conferendae  sunt,  ut  diiudicetur,  quales  feriarum  adno- 
tationes  Ovidius  in  fontibus  legerit. 

1)  Fastorum  vv.  IV  377  sqq.  ad  April.  6: 

Tertia  lux  (memini)  ludis  erat,  ac  mihi  quidam 

spectanti  senior  continuusque  loco 
*Haec'  ait  *illa  dies,  Libycis  qua  Caesar  in  oris 
perfida  magnanimi  contudit  arma  lubae' 
cum   diem  April.  6  propter  hanc   Caesaris  victoriam  feri- 
atum  esse  non  tradant,  certe  ad  adnotationem  non  fastorum 
Praenestinorum,  sed   Maffeianorum  similem  referendi  sunt, 
scilicet  Hoc  die  C.  Caesar  in  A/rica  lubam  vicit. 

2)  Idem  iudicandum   esse   censeo  de   vv.  V  549  sqq.  ad 
Mai.  12 

Fallor,  an  arma  sonant?  non  fallimur,  arma  sonabant: 
Mars  venit  et  veniens  bellica  signa  dedit. 

Ultor  ad  ipse  suos  caelo  descendit  honores 
templaque  in  Augusto  conspicienda  foro, 

quos  poeta  falso  ad  aedem  Martis  Ultoris  in  foro  Augusti 
kalendis  Aug.  anni  752  —  2  dedicatam  rettulit,  cum  hoc 
die  a.  734  =  20  aediculam  Martis  in  Capitolio  sitam  ab 
Augusto  consecratam  esse  aliis  testimoniis  constet.  ^)  Quem 
in  errorem  poeta  certe  non  incidisset,  si  similem  adno- 
tationis  formam,  qualem  fasti  Praenestini  aliique  praebent 


\ 


1)  Cf.  Mommsen  C.  I.  L.  I^  p.  318.  Wissowa,  Religion  und 
Kultus  der  Romer  p.  133.  378.  Jordan,  Topographie  der  Stadt 
Rom  I  2,  443  sq. 


in  fonte  legisset,  scilicet  Feriae  ex  s.  c,  quod  eo  die  aedi- 
cula  Martis  in  Capitolio  dedicata  est.  Sed  poetae  error 
nostro  quidem  arbitrio  aliter  explicari  non  potest,  nisi  ut 
Ovidium  hanc  fere  breviorem  adnotationem  Hoc  die 
aedicula  Martis  dedicata  est  vidisse  statuamus. 

In  omnibus  vero  reliquis  feriis,  quae  Augusti  im- 
peratoris  aetate  institutae  sunt,  indicandis  Ovidius  ube- 
riorem  adnotationis  formam,  quae  in  fastis  Caeretanis, 
Praenestinis,  Vaticanis,  Amiterninis  occurrit,  adcurate  ver- 
sibus  circumscripsit  dies  feriatos  esse  monens. 

1)  Fast.  I  709  ad  lan.  80 

Ipsum  nos  carmen  deduxit  Pacis  ad  aram. 

I  719  sqq. 

Tura,  sacerdotes,  pacalibus  addite  flammis, 

albaque  percussa  victima  fronte  cadat 
utquedomus,  quae  praestat  eam,  cumpace  perennet, 

ad  pia  propensos  vota  rogate  deos. 

Cf.  fasti  Praen.  ad  lan.  30: 

Feriae  ex  s.  c,  quo[d  eo]  die  ara  Pacis  Augusta[e  in 
campo]  Martio  dedicata  est. 

2)  Fast.  II  119  sqq.  ad  Febr.  5 

Nunc  mihi  mille  sonos,  quoque  est  memoratus  Achilles, 

vellem,  Maeonide,  pectus  inesse  tuum, 
dum  canimus  sacras  alterno  pectine  nonas: 

maximus  hic  fastis  accumulator  honos  .... 
Sancte  pa'       patriae,  tibi  plebs,  tibi  curia  nomen 

hoc  dc  .  t,  hoc  dedimus  nos  tibi  nomen,  eques. 

Cf.  fasti  Praen.  ad  Febr.  5: 

Feriae  ex  s.c,  quod  eo  die  imperator  Caesar  Augustus 
pontifex  maximus  trib.  potest.  XXI  cos.  XIII  a  senatu 
populoque  Romano  pater  patriae  appellatus. 


—    22    — 


3)  Fast.  III  415  sqq.  ad  Mart.  6 

Sextus  ubi  Oceano  clivosum  scandit  Olympum 

Phoebus  et  alatis  aethera  carpit  equis, 
quisquis  ades  castaeque  colis  penetralia  Vestae, 

gratare  Iliacis  turaque  pone  focis. 
Caesaris  innumeris,  quos  maluit  ille  mereri, 
accessit  titub*s  pontificalis  honor. 
Cf.  fasti  Praen.  ad  Mart.  6: 

Fer[iae  ex  s.  c,  quod  eo  die]  imp.  Caesar  August. 
pont,  mfaxim.  factus  est  Quirijnio  et  Valgio  cos. 

4)  Fast.  IV  949  sqq.  ad  April.  28 

Aufer  Vesta  diem!     cognati  Vesta  recepta  est 
limine.     sic  iusti  constituere  patres. 

Phoebus  habet  partem,  Vestae  pars  altera  cessit, 
quod  superest  illis,  tertius  ipse  tenet. 
Cf.  fasti  Praen.  ad  April.  28: 

Feriae  ex  s.  c,  quod  eo  die  [aediculja  et  [ara]  Vestae 
in  domu  imp.  Caesaris  Augu[sti  pojntif.  ma[ximi]  dedi- 
catast  Quirinio  et  Valgio  cos. 

Quod  igitur  feriarum  adnotationes  ab  Ovidio  lectae 
tantopere  inter  se  differunt,  inde  nostra  sententia  de  duo- 
bus  diversis  fastorum  exemplaribus  a  poeta  inspectis,  quam 
supra  ex  templorum  natalibus  effecimus,  confirmatur. 

Explicationes  et  ad  victoriam  apud  Thapsum  repor- 
tatam,  quae  a.  710  =  44  in  fastos  recepta  est,  et  ad  aedi- 
culam  Martis  in  Capitolio  a.  7i^4=:  20  dedicatam  spectantes 
ex  fastis  vetustioribus  desumptasesse,  quattuor  vero  reliquas 
feriarum  adnotationes  de  Augusto  pontifice  maximo  facto 
(742  =  12),  de  dedicatione  aediculae  Vestae  in  Palatio 
(742=:  12),  de  ara  Pacis  Augustae  dedicata  (745  =  9),  de 
Augusto  patre  patriae  appellato  (752  =  2)  in  hemerologio 
recentiore  ab  Ovidio  usurpato  adpictas  fuisse  statuamus 
necesse  est.  Feriarum  publicarum  sub  Caesare  dictatore 
et  Augusto  imperatore  in  fastos  publicos  p.  R.  receptarum 
delectum,    quem    fasti    Ovidiani    praebent  et  hemerologia 

lapidibus  incisa  adnotant,  inter  se  comparanti  facile  occurret 
Ovidium  has  quattuor  feriarum  adnotationes  in  hemero- 
logiis  superstitibus  traditas  omisisse  fastis  publicis  certe 
prius  adscriptas,  quam  fastorum  exemplaria  ab  Ovidio  in 
usum  vocata  concepta  sunt:  adnotationem  in  fastis  Prae- 
nestinis  ad  lan.  29  traditam,  quae  quid  in  singulis  rebus 
significet  ignoramus,  ferias  [propter  victorias,  quae  apud 
Mundam  et  apud  Alexandriam  reportatae  sunt,  institutas 
et  anno  44  a.  C.  fastis  adscriptas,  adnotationem  ad  Tiberium 
ab  Augusto  adoptatum  pertinentem  anno  4  p.  C.  in  fastos 
receptam.  Quas  ferias  publicas  poeta  aut  consulto  neglexit 
aut  neglegentia  praetermisit  aut  ob  eam  rem  commeraorare 
non  poterat,  quod  in  hemerologiis  non  erant  perscriptae. 
Praeter  eas,  de  quibus  supra  diximus,  adnotationes 
natalium  templorum  et  feriarum  explanatorias  imperatorum 
aetate  memorabiliaquaedam  ad  imperatorisimprimis  domum 
pertinentia  coepta  sunt  fastis  inferri,  quae  in  tabula  p.  24 
proponuntur.  Quarum  adnotationumduas  tantum  cum  solis 
fastis  Praenestinis  comparare  licet,  cum  in  fastis  antiqui- 
oribus  non  iam  exstent,  recentiora  autera  heraerologia  ad  hos 
dies  non  servata  sint.  Ad  idus  lan.  (lan.  13)  (fast.  I  587  sqq.) 
poeta  tradit  Caesari  Octaviano  et  cognomen  Augusto  et  coro- 
nam  quernam  pro  potestate  senatui  populoque  Romano  red- 
dita  decretam  esse.  A  fastis  Praenestinis  eadem  adnotantibus 
ea  re  tantum  differt,  ut  id,  quod  Verrii  explicatio  ad  lan.  16 
tradit,  Octavianum  nomen  Augusti  accepisse,  ad  idus 
lanuarias  (lan.  13)  rettulerit.  Cur  poeta  adnotationem  ad 
lan.  13  adscriptam  cuni  ea,  quam  pauio  infra  ad  lan.  16  in 
fonte  legit,  coniunxerit,  iam  Wintherus  *)  recte  intellexit  res 
his  adnotationibus  traditas  artissime  inter  se  coniunctas 
esse  monens.  Addere  poterat  Augustum  imperatorem  ipsum 
in  Monumento  Ancyrano  6,  16  sqq.  has  res  eodem  ordine, 
quo  Ovidiura  enuraerare:  Quo  pro  merito  fneo  senatu\s 
consulto  Augustus  appe^llatus  sum  et  laureis  postes  aedium 
mearum    v\estiti  puhlice    coro?iaq\ue    civica    super    ianuam 

1)   H.  Winther  l.  c.  p.    19. 

Reliquae  fastonim  adnotationes 


lan.  7 


12 


13 

13 
16 

17 


n     17 

Mart.  15 
April.  1 4 

«      16 


Fasti  Ovidiani 


Praenestini 


Corona  querna 
Octaviano   cognoraen   Au- 
gusto   datum   est. 


Mors  C.  lulii  Caesaris 

Pugna  ad  forum  Gallorum 
commissa 

Octaviano    praenomen    Im- 
peratori   datum  est.         | 


Imperator  Caesar  Augustus 
VII  vir  epulonum  creatus  est. 

Debellavit   imperator    Caesar 

Augustus.     Augustus  Ti.  Cae- 

sarem  es  (?) 

Luta[tius  ?]  . . .  id  in  .  .  .  non  . . . 
al  . . .  (res  ignota) 

Corona  querna 

Octaviano  cognomen  Augusto 
datum   est. 

Pontifices  augures  XV  viri  etc. 

numini    Augusti    victumas 

immolant. 

Felicitati,     quod     Ti.    Caesar 
aram  Augusto  patri  dedicavit. 


meam  fixa  est.  Nihilominus  autem  cavendum  est,  ne 
propter  hunc  concentum  fortuitum,  qui  inter  Ovidium  et 
Verrii  fastos  intercedit,  cum  Winthero  has  Ovidii  fastorum 
adnotationes  ex  Verrii  fastis  petitas  esse  statuamus,  cum 
similes  adscriptiones  etiam  in  aliis  hemerologiis,  ut  in 
fastis  Antiatibus,  occurrant.  Huc  accedit,  quod  Ovidius 
quinque  alias  adnotationes  ad  imperatorem  Augustum 
pertinentes,  quas  fasti  Praenestini  ad  dies  lan.  7.  12.  13 
16.  17  adnotant,  plane  neglexit,  ita  ut  Verrius  plures  ad- 
notationes  fastis  adiunxisse  videatur,  quam  in  hemerologiis 
ab  Ovidio  usurpatis  exstiterunt.  Wintherus  autem,  qui 
hanc  discrepantiam  eo  toUere  conatur,^)  ut  has  explication  es 
1)  H.  Winther  1.  c.  p.  15. 

ob  eam  rem  consulto  a  poeta  neglectas  esse  coniciat, 
quod  primus  fastorum  liber  non  ad  Augustum,  sed  ad 
Germanicum  scriptus  sit,  facile  adnotationibus  ad  lan.  13 
traditis  refellitur,  quae  ad  eundem  imperatorem  Augustum 
spectant. 

Explicationes,  quae  ad  pugnam  apud  forum  Gallorum 
commissam  (April.  14)  et  C.  lulii  Caesaris  mortem  (Mart.  15) 
pertinent,  fortasse  ex  fastis  vetustioribus  fluxerunt,  quam- 
quam  quo  anno  in  hemerologia  recepta  sint  ignotum  est. 
Reliquae  autem  adnotationes,  cum  certe  Augusti  demum 
aetate  fastis  adscriptae  sint,  ex  eodem  recentiore  hemerologio 
derivandae  sunt,  in  quo  poetam  omnes  templorum  natales 
et  ferias  publicas  Augusti  aetate  fastis  adscriptas  invenisse 
supra  exposuimus.  Num  vero  Romanorum  victoriae  et 
clades,  quae  ad  tempora  antiquiora  spectant,  ab  Ovidio  ad 
dies  lun.  9.  11.  22.  23  indicatae  ex  hemerologiis  fluxerint, 
plane  incertum  est,  cum  hberae  rei  publicae  aetate  simi- 
lium  adnotationum  unam  tantum  in  fastos  relatam  esse 
compertum  habeamus,  dico  diem  Alliensem,  qui  in  fastis 
Amiterninis  et  Antiatibus  ad  lul.  18  legitur,  quattuor  autem 
Ovidii  adnotationum  neque  in  hemerologiis  neque  apud 
fastorum  scriptores  ulla  mentio  fiat. 

Postquam  supra  Ovidium  fastorum  adnotationes 
liberae  rei  publicae  aetate  in  fastos  receptas  ex  hemero- 
logio  vetustiore,  imperatoria  aetate  fastis  adscriptas  e 
calendario  recentiore  desumpsisse  ostendimus,  iam  relin- 
quitur,  ut  hemerologiorum  aetatem  adcuratius  definiamus. 
Quod  ad  calendarium  vetustius  attinet,  in  eo  perscriptae 
erant  feriae  propter  victoriam  apud  Thapsum  reportatam 
die  April.  6  anni  710  =:  44  institutae  et  dedicatio  aedi- 
culae  Martis  in  Capitolio  sitae  a.  734  =  20  ad  Mai.  12 
in  fastos  relata.  Ergo  hemerologium  antiquius  ab  Ovidio 
in  usum  vocatum  post  annum  734  =  20  conceptum  est. 
Cum  vero  in  isdem  fastis  natales  vetusti  aedium  Minervae 
in  Aventino  ad  Mart.  19,  Larum  in  sacra  via  ad  Mai.  1, 
Quirini  in   colle  ad   lun.  29   adscripti   fuerint,    inde  recte 

efficias  harum  aedium  instaurationes  in  illo  hemerologio 
non  exstitisse.  Aedes  Quirini  in  colle  anno  738  zzz  16, 
Minervae  in  Aventino  post  annum  738  =:  16 1),  Larum 
Publicorum  in  sacra  via  intra  738  et  756  2)  refectae  sunt. 
Fasti  igitur,  cum  vetustum  sacrificium  Quirini  ad  lun.  29 
commemoraverint,  certe  ante  annum  738  —  16,  quo  aedes 
Quirini  refecta  est,  concepti  sunt.  Simillima  ratione  aetas 
hemerologii  recentioris  ab  Ovidio  usurpati  determinatur. 
Quod  cum  natales  aedium  luturnae  p.  a.  759  =  6  p.  C, 
Castoris  a.  759  z=z  6  p.  C,  Concordiae  ad  forum  a! 
763  =  10  p.  C  in  fastos  receptos  praebuerit,  certe  post 
annum  763  =  10  p.  C  compositum  est.  Ex  Verrii  autem 
fastis,  quos  intra  annos  4  p.  C  —  6  p.  C  conceptos  esse 
supra  exposuimus,  Ovidius  fastorum  adnotationes  non 
desumpsit. 


Capuf  !I. 
1. 

Fastorum  commentarium  a  Verrio  Flacco  clarissimo 
Augusti  aetatis  grammatico  compositum  esse  luculentis 
argumentis  comprobari  potest,  etsi  neque  librariorum  cura 
nobis  traditus  est  neque  apud  fastorum  scriptores  citatur. 
Exstat  enim  inter  hemerologia  lapidibus  incisa  unum 
exemplum,  fastos  dico  Praenestinos,  quibus  praeter 
ea,  quae  maioribus  litteris  exarata  in  omnibus  calen- 
dariis  leguntur,  non  solum  adnotationes  ad  ferias,  sacri- 
ficia  similiaque  spectantes  adscriptae  sunt,  quae  magna 
ex  parte  in  aliis  quoque  fastis  inveniuntur,  sed  etiam  harum 
adnotationum  explicationes  doctae,  quae  in  his  solis  fastis 
occurrunt.  Quorum  fastorum  reliquias  satis  amplas  ad 
nos  pervenisse  satis  notum  est.     Harum  enim  tabularum, 

1)  Cf.  Wissowa,  Ges.  Abhandl.  p.  276. 

2)  Cf.  Wissowa  1.  c.  p.  277. 

postquam  primus  Fulvius  Ursinus  a.  1577  de  mense  Fe- 
bruario  particulam  edidit  Praeneste  inventam,  quae  quo 
deinde  pervenerit  ignoratur,  prodierunt  ibidem  a.  1771 
complures  reliquiae  mensium  lanuarii,  Martii,  Aprilis, 
Decembris.  Primus  haec  frustula  edidit  Petrus  Franciscus 
Fogginius  libro,  qui  titulum  exhibet  Fastorum  anni  Ro- 
mani  a  Verrio  Flacco  ordinatorum  reliquiae  ex  marmorea- 
rum  tabularum  fragmentis  Praeneste  nuper  effossis  collectae  et 
illustratae.  Accedunt  Verrii  Flacci  opermn  fragmenta  omnia 
quae  exstant  ac  fasti  Romani  singuloru^n  mensium  ex  hac- 
tenus  repertis  calendariis  marmoreis  inter  se  conlatis  ex- 
pressi  (Romae  1779).  Postremo  autem  fasti  Praenestini 
a  Theodoro  Mommseno  in  primo  volumine  C  I.  L.  (ed.  2) 
optime  descripti  et  restituti  et  commentariis  diurnis 
ingeniose  inlustrati  sunt.  Huc  accedunt  pauca  frustula, 
quae  nuperrime  Praeneste  inventa  in  Notizie  degli  scavi 
1897,  41.    1904,  393  sqq.  edita  invenis. 

Hemerologium    in   foro   Praenestino   a  Verrio  Flacco 
publicatum   esse  Suetonius   tradit  de  grammat.  et  rhetor. 
c.  17  Statuam  habet  Praeneste  (sc.  Verrius  Flaccus)  in  in- 
feriore  fori  parte  circa  hemicyclium,  in  quo  fastos  a  se  or- 
dinatos  et  marmoreo  parieti  incisos  publicarat.     Cuius  Sue- 
tonii   testimonii   non   ignarus  Fogginius  marraorum  fastis 
inscriptorum   fragmenta   re  vera  Verrii   fastos   esse  suspi- 
catus  est.     Sed  cum  locus  ille,  ubi  fragmenta  Fogginiana 
prodierunt,    ab  oppido   antiquo   monti  imposito  circa  XX 
stadia  abesset,   Fogginii  sententia  ad  verba  Suetonii,    qui 
hemicyclium    non    nimis  longe  a  foro  Praenestino  afuisse 
testatur,  vix  quadrare  videbatur,  quamquam  Mommsenus 
in  priore  editione  primi  voluminis  corporis  inscriptionum 
Latinarum^),    memoriam   Suetonianam    arte   interpretandi 
ad  fragmenta  reperta  referre  studuit.     Effossiones  demum 
a.  1864  denuo  eodem  loco,  quo  saeculo  superiore  fastorum 
fragmenta    reperta   erant,    institutae  demonstraverunt   ta- 


1)  C.  L  L.  I  p.  311. 

bulas  illas  marmoreas  non  loco  antiquo  repertas,  sed  ex 
foro  Praenestino  postea  in  illum  locum  asportatas  esse, 
ita  ut  hodie  omnino  dubitari  nequeat,  quin  Fasti  a  Fog- 
ginio  in  lucem  editi  ipsi  Verriani  sint.^)  Ottonis  Hirsch- 
feldi  autem  sententia^),  qui  Tranquilli  verba  non  ad  fastos 
Praenestinos,  sed  ad  consulum  fastos  Romae  a  Verrio 
Flacco  publicatos  pertinere  probare  conatus  est,  iam  nemini 
adridet,  postquam  eam  iure  refutavit  loannes  Vahlenus,^) 
lam  vero  Mommsenus  luculentis  argumentis  nos 
edocuit  fastos  Praenestinos  e  commentario  Verrii  Flacci, 
quem  antea  de  feriis  sacrisque  composuerat,  excerptos 
esse.4)  Quam  opinionem  protulit  vir  doctissimus  nisus 
et  his  Macrobii  locis  8at.  I  10,  7:  Duodecimo  vero  (Kal. 
lan.)  feriae  sunt  divae  Angeroniae,  cui  pontifices  in  sacello 
Volupiae  sacruni  faciunt.  quam  Verrius  Ftaccus  Angeroniam 
dici  aity  quod  angores  ac  sollicitudines  animorum  propitiata 

depellat lulius  Modestiis   ideo  sacrificari  h^iic  deae 

dicit,    quod  populzis    Romanus    morbo    qui   angina    dicitur 

praemisso  voto  sit  liberatus  et  Sat.  I  12,  14:  Ab  his  omnibus 

mensem  Aprilem  dici  merito  credendum  est,  quasi  Aperilem, 

stcut  apud  Athenienses  av^Eoxr\qi(hv  idem  mensis  vocatur  ab 

eo   quod   hoc    tempore   cuncta  fiorescant.   non   tamen  7iegat 

Verrius  Flaccus    hoc    die  postea   constitutu7?i,   ut  matronae 

Veneri  sacrum  facerent,  cuius  rei  causam,  quia  huic  loco  non 

convenit,  praetereundum  est^  quos  e  Verrii  fastorum  commen- 

tario  depromptos  esse  censuit,  et  nonnullis  fastorum  Prae- 

nestinorum   explicationibus    (ad    Mart.  23   et  ad  April.  1), 

quas  ita  comparatas  esse  intellexit,  ut  non  a  Verrio  ipso 

scriptas,  sed  male  ex  scriptis  eius  excerptas  esse  sumendum 

sit.  5)     Etsi    illos    Macrobii    locos    non    e    Verrii    fastorum 


*)  Cf.  Mommsen,  C.  I.  L.  I  2  p.  230.    Vahlen,  Opusc.  academ. 
I  44  sqq. 

2)  Hermae  vol.  IX  p.  103  sqq. 

3)  Vahlen  1.  c.  p.  42  sqq. 
*)  C.  I.  L.  12  p.  285. 

5)  Cf.  Mommsen  C.  I.  L.  12  p.  313  et  314. 

libro  ipso,  sed  ex  eiusdem  auctoris  libris  de  verborum 
significatu,  ubi  certe  eandem  rem  protulit^),  fluxisse  veri- 
simillimum  est,  cum  a  Macrobio  in  his  operis  partibus 
Suetonium  compilatum  esse  apertum  sit^),  qui  praeter 
Varronem  Verrii  libros  de  verborum  significatu  in  usum 
convertit,  tamen  fortasse  ex  fastis  in  libros  de  significatione 
verborum  transsumpti  sunt,  ita  ut  ad  Monimseni  coniectu- 
ram  confirmandam  nihilominus  alicuius  momenti  sint. 
Henrici  Willers  igitur  opinioni^),  qui  illa  de  Suetonio 
Macrobii  auctore  sententia  Mommsenum  refellere  conatur, 
non  est,  quod  faveat.  lam  vero  hunc  Verrii  fastorum 
librum  fontem  esse  Ovidiani  carminis  primus  coniecit 
Hermannus  Winther,  quippe  qui  magnum  inter  Verrii 
et  Ovidii  doctrinam  concentum  detexerit.  Quae  sen- 
tentia  a  Winthero  prolata,  etsi  plerorumque  virorum 
doctorum  plausum  tulit^),  non  recto  talo  stare  mihi 
videtur,  cum  Wintherus  sine  dubio  huic  fonti  nimis 
multum  tribuerit  Verrii  fastos  solum  Ovidii  fontem  esse 
statuens  aliis  auctoribus  exclusis.^)  Multas  enim  Festi 
Paulique  glossas  e  Verrii  libris  de  verborum  significatione 
excerptas  a  fastis  certe  alienas,  quae  cum  Ovidio  quodam- 


1)  Cf.  H.  Willers,  De  Verrio  Flacco  glossarum  interprete 
disputatio   critica  (Halis   1898)   p.  38. 

2)  Cf.  G.  Wissowa,  De  Macrobii  Saturnaliorum  fontibus  capita 
tria,  diss.  Vratisl.   1880  p.  22—26. 

3)  H.  Willers  1.  c.  p.  38  sqq. 

4)  F.  Leo,  Deutsche  Literaturzeitung  1887  p.  1806.  M. 
Schanz,  Rom.  Literaturgeschichte  II  1  p.  215.  Th.  Litt,  De  Verrii 
Flacci  et  Cornelii  Labeonis  fastorum  libris  (Bonnae  1904).  Contra 
H.  Peter,  Ovids  Fasten  I  p.  17  adn.  1  et  H.  Willemsen,  De  Varro- 
nianae  doctrinae  apud  fastorum  scriptores  vestigiis  (Bonnae  1906) 
p.  27  sqq.  Wintheri  coniecturam  plane  repudiaverunt.  Cf.  etiam 
P.  Wessner,  Berliner  philol.  Wochenschrift  1907  No.  3  p.  70  sqq. 
et  No.  4  p.  101   sqq. 

5)  Cf.  R.  Ehwald,  Jahresbericht  iiber  die  Fortschritte  der 
klassischen  Altertumswissenschaft  XLIII  p.  168  sqq.  G.  V/issowa, 
Analecta  Romana  topographica  1.  c.  p.  271.  E.  Samter,  Quaestiones 
Varronianae,  diss.  Berol.  1891   p.  46, 

inodo  consentirent,  illi  deperdito  fastoruni   libro  quondam 
inhaesisse  sibi  persuasit  fastorum  doctrina  apud  alios  scri- 
ptores  tradita  omnino  in  comparationem  non  vocata.    Quod 
si    ita  est,    priusquam    quomodo  Ovidius  Verrii   fastorum 
librum    exscripserit  inquiramus,  aliam   quaestionem  absol- 
vamus   necesse  est,   quaenam   Verrius  Flaccus   eadem  vel 
simili  ratione  protulerit  in  libris  de  significatione  verborum 
et  in  fastis.     Quali  et  quanta  doctrina  Verrii  fasti  adornati 
fuerint   quaerenti   respondent   fasti    Praenestini,   in   quibus 
singulis  mensibus  mensium  nominum  veriloquia  praemissa, 
singulis    diebus    explicationes    doctae    ad    dierum    nomina 
notasque,  ad  ferias  publicas,  ad  sacrificia  pertinentes  adiectae 
suut.   Quae  omnia  quo  modo  Verrius  in  libris  de  fastis  et  de 
verboriim  significatione  explicaverit  nunc  examinandum  est. 
De    mensium    nominibus    explanationes   Verrium    in 
libris    de    fastis    et    de    verborum    significatione    similiter 
proposuisse  non  possumus  non  animadvertere,  cum  Verrii 
veriloquia  cum  Fulvii  Nobilioris,    lunii  Gracchani,  Cincii, 
Varronis  conferimus. 

Quibus  veriloquiis,  quae  p.  31  exhibentur,  inter  se  com- 
paratis  facile  adparet  Verrium  in  fastis  et  apud  Festuni  ean- 
dem  explicandi  rationem  secutum  esse,  utpote  qui  omnia  men- 
sium  nomina  a  dis  derivet  et  aliud  veriloquium  addat,  cum 
Fulvius,  lunius,  Cincius  aba  nomina  a  deorum  nominibus  du- 
cenda,  alia  aliter  explicanda  esse  censeant,  Varro  horum  gram- 
maticorum  explicationes  partim  acceperit  partim  reiecerit. 
Itaque  inde  colligere  licet  Verrium  eadem  veriloquia  pro- 
tulisse  in  fastis  et  in  libris  de  significatu  verborum.    Neque 
aliter  iudicandum  esse  censeo  de  dierum  notis,  quas  ipsas 
apud  Festum  allatas  reperis,  cum  alii  fastorum  scriptores, 
velut  Varro  d.  1. 1.  VI 30,  non  notas,  sed  verba  explicent.  Has 
igitur  notas  N,  NP,  Q-  R-  C-  F  earumque  explicationes  ex  fastis 
Verrianis  in  libros  designificatu  verborum  transsumptas  esse 
mea  quidem  sententia  litterae  ipsae  indicant.    Sed  Verrium 
nonnullas  quoque  res,  quae  cum  fastorum  doctrina  artissime 
conexae  sunt,   in   fastis  strictim   commemorasse,  in  libris 


Verrius  Flaccus 


a)  Fasti  Praenestini: 

lannarins  a  lano 

Martius      a    Latinorum 
Marte  vel    quod  Marti 
hoc  mense   sacrificatur 

Aprilis  a  Venere   vel  ab 
aperiendo 

b)  Festus: 

p.85  Februarius  afebruis 
vel  a  lunone  februata 

|p.  134  Maius  a  maioribus 
vel  a  Maia 

[p.l34IIuniusaiunioribus 
p.lOBjIunius  a  lunone 


Fulvius  et  lunius 

(Censor.   d.   d.   n. 

22,  9.  Varro  d.  1.  1. 

VI  33  sq.) 


lanuarius  a  lano 

Martius  a  Marte  patre 
Romuli 


Aprilis  a  Venere  matre 
Romuli 


Cincius 

(Macrob.  I,  12, 

12.   18.  30) 


Februarius  a  dis  inferis 


Maius  a  maioribus 


lunius  a  iunioribus 


MartiusaMarte 
deo  bellandi 

Apriiis  ab  ape- 
riendo 


Varro 

(d.  1. 1.  VI  33—34. 

Censor.  d.  d.  n. 

22,  10.  Macrob  I 

12,  13) 


Maius  a  Maia 
uxoreVolcani 

lunius  a  lunone 


I 


lanuarius  a  lano 

Martius  non  a  Mar- 
te  patre  Romuli, 
sedadeobellandi 

Aprilis  non  ab 
Aphrodite,  sed  ab 
aperiendo 

Februarius  non  a  dis 
inferis,  sed  a  febmo 

Maius  a  maioribus ') 
lunius  a  iunioribus 


de  significatione  verborum  multo  fusius  tractavisse,  hoc 
exemplum  demonstrat  Cum  in  fastis  Praen.  ad  dies 
lan.  2.  6.  14  nil  nisi  hos  dies  religiosos  vel  vitiosos 
esse  adnotatum  sit,  Gellius  V  17  nobis  tradidit  Verrium 
in  libris  de  significatione  verborum  de  eadem  re  tam  co- 
piosam  explicationem  protulisse,  ut  in  fastis,  quippe  qui  ad 
singulos  dies  interpretatiouibus  adornati  fuerint,  nullo 
modo  exstitisse  possit.     Quod  ad  feriarum  et  sacrificiorum 

1)  Th.  Litt  1.  c.  p.  10  sq.  nisus  loco  Varroniano  d.  1.  1.  VI  33: 
tertius  a  maioribus  Maius,  quartus  a  iunioribus  lunius  dictus  recte 
monuit  Censorinum  22,  10  Varroni  falso  nova  mensium  Maii 
et  lunii  veriloquia  vindicare,  quae  re  vera  Verrii  essent,  quod 
argumentum  frustra  diluere  conantur  H.  Willemsen  1.  c.  p.  21  sq. 
et  A.  Hahn,  de  Censorini  fortibus,   diss.  len.    1905  p.  22. 

interpretationes  a  Verrio  in  opere  de  significatione  ver- 
boruni  prolatas  et  apud  Festum  traditas  attinet,  Verrium 
in  ea  re  praeter  suum  ipsius  fastorum  commentarium 
alium  fontem  adhibuisse  facile  probatur.  Nam  primum 
quidem  Festi  Quinquatruum  interpretatio  p.  254  non 
solum  cum  fastis  Praenestinis  adcurate  congruit,  sed 
etiam  ipsa  ita  comparata  est,  ut  dubium  esse  non 
possit,  quin  e  fastorum  comnientario  profecta  sit.  Ad 
Quinquatruum  explanationem  haec  verba  adiecta  sunt: 
Minervae  autem  dicatum  eitm  diem  existiviant^  qiiod  eo  die 
aedis  eius  in  Ave?itino  consecrata  est.  Quae  cum  nil  con- 
tineant,  quo  verbum  Quinquatrus  explanetur,  expHcari  non 
possunt  nisi  ita,  ut  Verrium  glossam  ad  Quinquatrus 
spectantem  ex  fastis  desumpsisse  ponamus,  in  quibus  tem- 
plum  Minervae  Aventinensis  Quinquatribus  dedicatum 
esse  ad  hunc  diem  adnotatum   erat. 

Sed   iu   libris  de  significatione  verborum  Verrius  de 
his   feriis   et  sacris   non   uno,   sed   compluribus  locis  egit: 

Agonium  p.  10,5  —  Agonium  p.  10,8. 

Parilibus  p.237, 22  -  Parilia  festa  p.  245, 34  -  Palesp. 222, 12. 

Rustica  vinalia  p.  265,28  —  [Rustica  vinalia]  p.  289,  10. 

Piscatorii  ludi  p.  210,  33    -    Piscatorii  ludi  p.  238,  23. 

Argei  p.  15,12.  75,7.  334,16. 

Quae  feriarum  explicationes  non  solum  diversis  operis 
locis  leguntur,  sed  etiam  ipsae  inter  se  dissentiunt,  ut  his 
duobus  exeniplis  inlustratur:  Paul.  p.  10,  5  Agonium  dies 
appellabatur.,  quo  rex  hostiam  immolabat;  hostiam  enifn  anti- 
qui  agoniam  vocabant.  Agonium  etiam  putabant  deum  dici 
praesidentem  rebus  agendis;  Agonalia  eius  festivitatem.  Sive 
quia  agones  dicebant  montes,  Agonia  sacrificia,  quae  fiebant 
in  monte;  hijic  Romae  mons  Quirinalis  Agonus  et  Collina 
porta  Agonensis\  quibuscum  conferantur  p.  10,  8  Agonium 
id  est  ludum  ub  hoc  dictum,  quia  locus,  in  quo  ludi  initio 
facti  sunt,  fuerit  sine  angulo ;  cuius  festa  Ago?ialia  diceban- 
tur.  Secunda  interpretatio  a  prima  eo  differt,  quod  non 
ad    ferias,    sed    verbum    agonii   explicandum    scripta    est. 

Idem  fere  iudicandum  esse  censeo  de  his  locis,  qui  ad 
Pariha  spectant,  quorum  alter  ex  fastis  fluxisse  videtur, 
alter  autem  cum  Parilium  explicatione  fortasse  omnino 
non  cohaeret:  Paul.  p.  222,12  Pales  dicebatur  dea  pastorum, 
cuius  festa  Palilia  dicebantur ;  vel,  ut  alii  volunt,  dicta 
Parilia,  quod  pro  partu  pecoris  eidem  sacra  fiebant ;  cf. 
p.  237,  22  Parilibus  urbeni  condidit  Romulus,  quem  diem 
festum  praecipue  habebant  iuniores. 

Quae  discordia  eo  ducit,  ut  cum  Henrico  Willers^) 
has  glossas  e  diversis  fontibus  fluxisse  statuamus.  Quan- 
topere  autem  idem  vir  doctus  erraverit,  cum  Verrium 
proprio  in  fastos  commentario  in  libris  de  significatione 
verborum  usum  esse  omnino  negaret,  hac  tota  quaestione 
probatum  esse  spero.  Immo  veri  admodum  simile  mihi 
videtur  esse  Verrium  F^laccum  in  illo  opere,  quo  universam 
aetatis  Augusti  doctrinam  adumbravit,  et  ex  propriis  fastis 
et  ex  aliis  fontibus  hausisse.  Denique  glossae  cum  fastorum 
doctrina  quodammodo  conexae  apud  Festum  leguntur,  quae 
certe  e  Verrii  fastis  non  fluxerunt,  dico  omnes  eas,  quae 
pertinent  ad  ferias  conceptivas,  ad  antiquitatem  Romanara,. 
ad  deorum  naturam  similiaque.2)  Cum  autem  praeter 
Verrium  Flaccum  etiam  Varro  eadem  fere  aetate  in  anti- 
quitatum  libris  fusius  fastorum  doctrinam  protulerit,  cuius 
non  pauca  vestigia  hodie  quoque  praecipue  in  libris  de 
ingua  Latina  inveniuntur,  utriusque  auctoris  explicationes 
adcuratissime  cura  Ovidio  conferendae  sunt. 


1)  H.  Willers  1.  c.  p.  41;  cf.  H.  Willemsen  1.  c.  p.  27. 

2)  Si  de  ea  ratione,  quae  inter  Verrii  fastos  et  libros  de  signi- 
ficatione  verborum  intercedit,  recte  disputavi,  Littii  (De  Verrii 
Flacci  et  Cornelii  Labeonis  fastorum  libris,  Mus.  Rhen.  LIX  603  sqq.) 
argumentationis  fundamentum  corruit,  qui  nisus  fastorum  Praene- 
stinorum  fragmentis,  Festi  glossis,  fastis  Ovidianis  Verrii  fastorum 
opus  a  fastorum   scriptoribus  compilatum  esse  contendit. 

2a. 

Atque  ut  primum  quidem  ad  Ovidii  mensium  veri- 
loquia  transeamus^  id  in  propatulo  est  Ovidium  et  Verrium 
in  fastis  simillima  ratione  singulis  mensibus  nominum 
etymologias  praemisisse,  qua  in  re  quatenus  Ovidius  Verrii 
fastos  adhibuerit  quaerendum  est. 

lanuarii  nomen  a  lano  deo  deducendum  esse  omnes 
fastorum  scriptores  consentiunt.  De  Februarii  nomine 
duplicem  causam  Ovidius  II  81-34  profert,  Februarium 
appellari  a  februis  aut  a  placatis  sepulcris.  Etsi  Verrius 
in  Festi  glossa  p.  85  alteram  solam  Ovidii  sententiam 
Februarium  a  februis  appellari  praebet  et  praeterea  idem 
nomen  a  lunone  februata  derivat,  quod  veriloquium  Naso 
reticet,  tamen  Ovidium  e  Verrio  hausisse  constat,  cum, 
ut  Wintherus  1.  c.  p.  44  recte  observavit,  auctores  uno  loco 
ad  verbum  paene  inter  se  concordent: 

Fast.  II  29  sq. 

Denique  quodcumque    est,  quo  corpora  nostra  piantun 
hoc  apud  intonsos  nomen  habebat  avos. 

Paul.  p.  85:    Quaecumque   denique    purgamenti    causa 
in  quibusque  sacrificiis  adhibentur,  februa  appellantur. 

Quo  verborum  concentu  prohibemur,  quominus  Na- 
sonem  illam  Februarii  explicationem  e  Varrone,  qui  eandem 
sententiam  attulit  (Varro  d.  1.  1.  VI  34.  Censor.  22,  13), 
sumpsisse  credamus.  Ovidium  autem  februorum  exempla 
vv.  19—28  prolata  in  Verrii  fastis  invenisse  Wintherus 
1.  c.  p.  44  recte  ex  verbis  illis  quaecumque  denique  con- 
clusit.  Alterum  veriloquium,  Februarium  a  placatis  se- 
pulcris  derivari,  iam  alio  versu  I  43  indicatum,  quod 
Fulvius  et  lunius  protulerunt,  ad  Varronem  redire  videtur 
(cf.  Varro  d.  1.  1.  VI  34). 

Martium  mensem  a  Marte  patre  Romuli  nominatum 
esse  Ovidius  docet  in  versibus  III  73 — 77,  quos  Romulum 
loquentem    facit.      Hanc    autem    opinionem    protulerunt 

Fulvius  et  lunius,  fastorum  scriptores,  ut  Censorinus  d.  d. 
n.  22,  9  nobis  tradit,  non  Verrius  in  tabulis  Praenestinis. 
Quam  Fulvii  et  lunii  originationem  Ovidium  in  Varronis 
antiquitatum  humanarum  libris  legisse  ut  arbitrer  eo  in- 
vitor,  quod  Censorinus  d.  d.  n.  22,  11  Varronem  hoc  veri- 
loquium  repudiasse  tradit  et  Varro  ipse  d.  1. 1.  VI  33— 34 
in  Aprilis  et  Februarii  nominibus  explicandis  Fulvii  et 
lunii  sententias  praebet.  Nostra  autem  de  Varrone  Ovidii 
auctore  opinatio  mirum  quantum  eo  fulcitur,  quod  alterum 
Nasonis  Martii    mensis   veriloquium,    quod    exstat   in   vv. 

III  79  sqq.  cuni  Varrone  ipso  conspirat  (cf.  Censor.  d.  d. 
-n.  22,  11).  Apud  utrumque  enim  auctorem  Martii  nomen 
a  Latinorum  Marte  deo  bellandi  appellari  legis.  In  reli- 
quis  autem  mensium  nominibus  explanandis  Ovidium  e 
solo  Verrio  pendere  evincitur.  Atque  in  Aprilis  nomine 
expediendo  Ovidium  cum  Verrio  consonare,  a  Varrone 
(cf.  Varro  d.  1.  1.  VI  33.  Censor.  d.  d.  n.  22,  11.  Macrob. 
Sat.  I  12,  13)  discedere  primo  obtutu  cognoscitur.  Eadem 
enim  veriloquia,  Aprilem  a  Venere  matre  et  ab  aperiendo 
nominari,    et    in    tabulis    Praenestinis  et    apud    Ovidium 

IV  61 — 132  leguntur,  cum  Varronem  Aprilis  veriloquium 
apoeta  im  primis  celebratumrepudiavisse  sciamus.  A  Verrio 
autem,  qui  utri  veriloquio  ipse  plaudat  non  indicat,  Ovidius 
-ea  tantum  re  discrepat,  quod  Aprilem  a  Venere,  non 
ab  aperiendo  ducendum  esse  contendit.  Prior  vero  Verrii 
opinio  ob  eam  causam  poetae  magis  adridebat,  quod 
in  vv.  IV  91 — 132  Venerem  summis  laudibus  efferre  sibi 
proposuit.  Sed  ne  ea  quidem,  quae  Verrius  ad  alteram 
originationem  inlustrandam  dixit,  hunc  mensem  fruges 
flores  animaliaque  ac  maria  et  terras  aperire,  neglexit, 
sed  ad  Venerem  adcommodavit  (IV  125—128).  Ad  eundem 
Verrium  Ovidii  de  mensibus  Maio  et  lunio  veriloquia 
revocanda  esse  argumentis  certis  efficitur.  Maii  nominis 
explicationes  Ovidius  proponit  tres.  Primam,  Maium  a 
maiestate  derivandum  esse  (fast.  V  11—54),  cum  neque 
apud  ullum  fastorum  scriptorem  invenerim  neque  ad  Cal- 

purnii  Pisonis,  qui  Macrobio  teste  (Sat.  I  12,  18)  Vulcant 
uxoreni  Maiestam,  non  Maiam  vocari  docuerat,  opinionem 
referre  ausim,  poeta  ipse  sibi  confinxisse  videtur.  Altera 
a  maioribus  (fast  V  55-78)  et  tertia  a  Maia,  Mercurii 
matre  ffast.  V  79—106)  optime  Verrianae  doctrinae  respon- 
dent  (Fest.  p.  134).  Atque  primum  quidem  Ovidius  cum 
Verrio  in  eo  concordat,  quod  Maium  a  Maia  Mercurii  matre 
deducit,  quam  derivationem  primus  defendit  Verrius  Flac- 
cus,    ut    Theodorus  Litt    recte    observavit.  ^) 

Simili  modo  res  se  habet  m  lunii  nominis  inter- 
pretationibus  ab  Ovidio  et  Verrio  prolatis.  Naso  enim 
eadem  veriloquia  praebet  atque  Verrius  (a  lunone  fast 
VI  21-64  cf.  Paul.  p.  103  aut  a  iunioribus  fast  VI  65-90 
cf.  Fest  p.  134).  Quorum  prius  Verrius  Cincium  secutus 
protulit,  cum  Varro  d.  1.  1.  VI  33  Fulvii  et  lunii  senten- 
tiam  acceperit,  lunium  a  iunioribus  derivari,  quo  Cen- 
sorini  testimonium  d.  d.  n.  22,  12  refutatur,  qui  priorem 
explicationem  Varroni  adscripsit  Tertium  Ovidii  verilo- 
quium  a  iunctis  Romanis  a  Sabinis  (fast.  VI  91  -  96), 
cum  nusquam  alibi  inveniatur,  poeta  ipse  sibi  confin- 
xisse  putandus  est  Tum  vero  ad  sententiam  de  Verrio 
Ovidii  auctore  melius  stabiliendam  id  monendum  restat 
et  Ovidium  et  Verrium  in  Maii  et  lunii  nominibus 
exponendis  veriloquia  ita  proposuisse,  ut  alterum  alteri 
non  praeferrent  Alias  denique  mensium  explicationes,  quas 
Ovidius  in  initio  carminis  I  39—44  proposuit,  non  e  Verrii 
fastis,  sed  ex  alio  fonte  peudere  me  infra  comprobaturum 
esse  spero. 

2b. 

Notarum  explicationum  eas  tantum  e  Verrii  fastis 
sumptas  esse  contenderini,  quae  simili  ratione  atque  in 
fastis  Praeuestinis  adhuc  legimus  ad  singulos  dies  litteris 
notatos  a  poeta  commemorantur,  interpretationes  dico  no- 

1)  De  Verrii  Flacci  et  Cornelii  Labeonis  fastorum  libris  p.  1  K 


tarum  Q-  R-  C-  F  ad  Mai.  24  (fast.  V  727  sq.)  et  Q-  ST-  D-  F 
ad  lun.  15  (fast.  VI  713  sq.).  Ovidius  enim  vv.  V  727  sq. 
non  solum  presse  dicit  se  quattuor  litteras  Q-  R-  C-  F  in 
fonte  legisse 

Quattuor  inde  notis  locus  est,   quibus  ordine  lectis 
vel  mos  sacrorum  vel  fuga  regis  inest, 

sed  etiam  interpretationes  Verrianas,  si  non  adcurate  re- 
prompsit,  tamen  in  transcursu  quidem  commemoravit 
Cf.  fasti  Praen.  ad  Mart.  24  (cf.  Fest  p.  258)  Hunc  diem 
plerique  perperam  interpretantes  putant  appellar\i\  quod  eo 
die  ex  comitio  fugerit  [rex^  n]am  neque  Tarquinius  ahiit  ex 
comitio  [urdis]  et  alio  quoque  ?nense  eadem  sufit  [idemque 
s]igni/icant.  Qu{are  comitiis  peractis  iudici]a  fieri  iis  magis 
putamus  *). 

Ad  Varronem  vero  Ovidii  doctrina  ob  eam  rem  re- 
vocari  non  potest,  quod  ille  alteram  solam  interpretationem 
exhibet  de  1.  1.  VI  31  Dies  qui  vocatur  sic  ^quando  rex 
comitiavit,  fas^  sic  (cod.  sis)  dictus  ab  eo  quod  eo  die  rex 
sacrificiolus  litat  (sic  O.  Hirschfeld,  dicat  cod.)  ad  comitium, 
ad  quod  tempus  est  nefas,  ab  eo  fas.  Quod  Naso  eam  notam, 
quam  in  fastis  Praen.  ad  Mart  24  positam  invenimus,  ad 
diem  Mai.  24  explicavit,  id  poetae  neglegentia  factum  esse 
arbitror.  Eundem  Verrium  poetam  in  nota  Q-  ST-  D-  F 
exponenda  ad  lun.  15  vv.  VI  713 

haec  est  illa  dies,  qua  tu  purgamina  Vestae, 
Thybri,  per  Etruscas  in  mare  mittis  aquas 

secutum  esse  propterea  censeo,  quod  a  Varrone  discrepat, 
qui  d.  1.  1.  VI  32  nil  nisi  stercus  per  Capitolinum  clivum 
in  locum  certiim  delatum  esse  tradit.  Festi  vero  glossae 
p.  258 2)  et  p.  344  v.  stercus,  cum  Varronis  sententiam  prae- 
beant  et  ab  Ovidio  distent,  non  ex  Verrii  fastis  fluxisse 
videntur,  sed  ex  Varronis  libris  antiquitatum.  Cum  autem 
stercus   ex  angiportu  clivi   Capitolini   uon   die  lun.  15,  ut 

^)  De  hoc  loco  restituendo  cf.  Mommsen  C.  I  L.  I^  p.  289 
2)  De  hac  glossa  restituenda  cf.  Mommsen  C.  I.  L.  I^  p.  289. 


U 

Ovidius  tradit,  sed  aliis  diebus  in  Tiberim  comportatum 
esse  constet^),  notae  explicationem  a  poeta  propositam 
facile  explicari  arbitratus  sim,  si  Nasonem  id,  quod  in  fonte 
—  Verrii  fastis,  ni  fallor  —  obiter  erat  commemoratum, 
pro  primario  argumento  habuisse  putamus. 

Quid  autem  de  eis  iudicandum  sit,  quae  Ovidius  de 
dierum  notis  nominibusque  toti  operi  praemisit  I  45—63 
similiter  atque  mensium  explanationes  versibus  anteceden- 
tibus  indicatas,  infra  adcuratius  disseram. 

2  c. 

lam  ut  ad  ferias  publicas  ab  Ovidio  explicatas  atque 
inlustratas  transeamus,  nonnullae  feriarum  explanationes 
inveniuntur,  quas  e  solis  Verrii  fastis  pendere  certis  causis 
me  probaturum  spero:  Vinalia  priora,  Quinquatrus,  Regi- 
fugium,  Tubilustrium,  Equirria.  In  vv.  IV  863-900, 
quibus  agit  de  Vinalibus  prioribus  (ad  April.  23)  Ovidius 
eam  sententiam  sequitur,  Vinalia  priora  celebrari  et  lovi 
et  Veneri,  quam  etiam  in  Verrii  fastis  prolatam  fuisse,  etsi 
in  adnotatione  mutilata  ad  April.  23  servata  nil  nisi  lovis 
esse  legitur,  tamen  ex  Robigalium  explicatione  con- 
cludi  licef^).  Cf.  fasti  Praen.  ad  April.  25  Feriae  Robiga 
via  Claudia  ad  milliarium  V,  ne  robigo  frumentis  noceat 
Sacrificium  et  ludi  cursoribus  maioribus  minoribusque  fiunt, 
Festus  est  puerorum  le?ioniorum,  quia  proximus  superior 
meretricum  cst.  Etenim  verbis  quia  proximus  superior 
meretricum  est  Verrium  ad  Veneris  sacrificium  respicere 
apertum  est.  Varro  autem  ab  Ovidio  ea  re  manifesto 
differt,  quod  hunc  diem  lovis,  non  Veneris  esse  docet 
d.  1.  1.  VI  16  Vinalia  a  vino;  hic  dies  lovis,  non  Veneris. 
huius  rei  cura  non  levis  in  Latio ;  nam  aliquot  locis  vin- 
demiae  primum  ab  sacerdotibus  publice  fiebant^  ut  Romae 
etiam   nunc;   nam  flamen  Dialis  auspicatur  vindemiam  et 

')  Cf.   H.  lordan,  der  Tempel  der  Vesta  und  das  Haus  der 
Vestalinnen  (Berolini    1886)  p.  70. 
»)  Ct.  Winther  1.  c.  p.  32. 


ut  iussit  vinum  legere,  agna  lovifacit,  inter  quoius  exta  caesa 
et  proiecta  fiamen  primus  vinum  legit.  In  Tusculanis  ortis 
est  scriptum:  vinum  novum  ne  vehatur  in  urbem^  antequam 
vifialia  kalentur,  Quam  anxie  vero  Ovidius  Verrii  ve- 
stigia  presserit,  inde  intellegitur,  quod  falsam  huius  opini- 
onem,  Vinalia  priora  ex  voto  Aeneae  celebrari,  accepit  (fast. 
IV  879—900).    Cf.    fasti   Praen.   ad  April.  23.  lolvi']  .... 

m ded [  Vini    omnis    novi   libamentum 

lovi]  consecratum  [est,  cum  Latini  bello  preme\rentur  ab 
Rutulis,  quia  Mezentius  rex  Etrus\c6\rum  paciscebatur,  si 
subsidio  venisset,  omnium  annorum  vini  /ructmn.  Wintheri 
autem  coniecturam,  qui  Gilbertum  ^)  secutus  censet^) 
fabulam  de  voto  Aeneae  a  Nasone  et  a  Verrio  prola- 
tam  sic  accipiendam  esse,  ut  vinum  lovi  die  pugnae 
(April.  23)  votum,  postea  autumno  sacrificatum  sit,  certis 
argumentis  Peterus  refellit^).  In  libris  de  significatione 
verborum  Verrius  ipse  recte  de  Aeneae  voto  videtur 
iudicasse,  cum  in  Festi  glossa  (P^est.  p.  265  v.  Rustica 
vinatia)  illud  votum  recte  ad  Vinalia  rustica  (Aug.  19) 
relatum  sit.  E  Varrone  autem  hanc  Nasonis  senten- 
tiam  fluxisse  Rudolfus  Ritter^)  iniuria  adserit,  cum 
illa  Varronis  verba,  quae  Ritterus  ad  vv.  IV  879—900 
rettulit,  dilucide  doceant  Varrouem  fabulam  de  Mezentii 
auxilio  Rutulis  contra  Latinos  lato  et  de  voto  Aeneae 
cum  Vinalibus  rusticis  (August.  19)  coniunxisse.  Plinius 
n.  h.  XIV  88:  M,  Varro  (ant.  rer.  hum.  II 17  Mirsch)  auctor 
est  Mezentium  Etruriae  regem  auxilium  Rutulis  contra 
Latinos  tulisse  vini  mercede,  quod  tum  in  Latino  agro  fuisset, 
Porro  Ovidius  in  Quinquatribus  et  Regifugio  expli- 
candis  e  solis  Verrii  fastis  videtur  hausisse.  Etenim  etsi 
non   adcurate  eius   sententias    reddidit,  tamen  causas,  cur 


1)  Annal.  philol.  CXVII   1878  p.  780. 

2)  Winther  1.  c.  p.  31. 

3)  H.  Peter  Ovids  Fasten  II  p.  72. 

*)  R.    Ritter,    De  Varrone  Vergilii  in  narrandis  urbium  po- 
pulorumque  Italiae  originibus  auctore,  Diss.  philol. Hal.  vol. XI V p.  340. 

paululum  ab  eis  discedat,  facile  intelleges.     In   Quinqua- 
truum  nomine  interpretando  cur  Ovidius  III  809  sq. 
Una  dies  media  est,  et  fiunt  sacra  Minervae, 
nomina  quae  iunctis  quinque  diebus  habent 
illam  ipsam   explicationem  acceperit,  quam  Verrius  (fasti 
Praen.  ad  Mart.  19.    Fest.  p.  254)  pariterque  Varro  d.  1.  1. 
VI  14  refutaverunt,  eam   quam   Verrius  probavit  omnino 
silentio    praeterierit,  iam  Wintherus    recte  cognovit   tales 
grammaticorum    argutias    a    poetae    ingenio  alienas  esse 
monens.  ^) 

Nec  minus  facile  est  causam  indagare,  cur  Ovidius 
in  Regifugii  nomine  explicando  interpretationem  a  Verrio 
improbatam  acceperit,  probatam  neglexerit.  Regifugium 
enim    certe    ob    eam   rem  a  fuga  regis  appellari  Ovidius 

11  685  sqq.  dixit,  quod  vv.  II  685-856  copiose  de  fuga 
regis  Tarquinii  egit.  Consulto  igitur  poeta  eam  expli- 
cationem  silentio  praeterit,  quam  Verrii  adsensum  tulisse 
scimus  ex  Festi  glossa  p.  278  a  Th.  Mommseno  in  C.  I.  L 

12  p.   289    optime    ita    restituta:    {Regifugium  notatur   in 
fastis  dies  a,  d.]   VI  Kal.    [Mart.,   qui   creditzir  sic  dict]us, 

quia  [eodie  rex  Tarqui?iius  fugerit  ex  urbe].  Quod  fal[sum 
est;  nam  e  castris  in  exilium  abisse  eum  r]ettul[erunt  annales. 
Rectius    explicabit,    qui    regem    e]t   Salios  [hoc  die 

facere    sacri]fciu7n    in    [comitio    eoqtic  perfccto  illum  inde 

fugere  n]overit. 

In  Equirrium  (II  857—862)  et  Tubilustrii  (III  849  sq.) 
nominibus  exponendis  a  Nasone  Verrii  fastos  adhibitos 
esse  quominus  credamus  nihil  impedit,  quamquam  Verrius 
(cf.  Paul.  p.  81.  Fasti  Praen.  ad  Mart.  23)  et  Varro  de 
1.  1.  VI  13.  14  eadem  veriloquia  tradunt.  Quod  enim  Ovi- 
dius  Tubilustrium  forti  deae  sacrum  esse  conicit,  in  tabula 
autem  Praenestina  de  Martissacrificio  agitur,  id  Wintherus^) 
Ehwaldio    plaudente^)    nisus    Laurentii    Lydi    testimonio 

»)   Winther  1.  c.  p.  39.     R.   Ehwald   l.  c.  p.    168. 

2)  Winther  1.  c.  p.  36. 

3)  R.  Ehwald  1.   c.  p.   168  sqq. 


—     41     — 


(de  mens.  IV  60  Wuensch)  recte  ita  explicavit,  ut  utrumque 
deum  in  Verrii  fastorum  volumine  commemoratum  fuisse 

sumeret. 

Porro  in  aliis  feriarum  explicationibus  Naso  praeter 
Verrii  fastos  Varronem  consuluit  et  doctrinam  Verrianam 
cum  Varroniana  contaminavit.  Agonii  vocabuli  poeta 
I  317—331  sex  derivationes  proposuit: 

1.  a  quaestione  ministri:  agonef  I  319 

2.  a  pecude  acta,  I  323 

3.  Agnalia  ab  agnis  I  325 

4.  a  verbo  ayo^viav  I  327 

5.  a  verbo  ay(bv  i.  e.  ludo.  I  329 

6.  ab  agoniis  id  est  pecudibus  1  331. 

Verrii  autem  veriloquiorum,  etsi  ex  paucis  verbis 
tabulae  Praenestinae  Agonia  aut  quia  nil  nisi  eum  com- 
plures  derivationes  protulisse  cognoscitur,  in  Pauli  epitoma 
haec  exstant: 

Paul.  p.  10,  5 

1.  ab  hostia  =  agonia 

2.  ab  Agonio  deo  agendarum  rerum 

3.  ab  agonibus  id  est  montibus 
Paul.  p.  10,  8 

4.  quod  locus  ludi  erat  sine  angulo. 

Ovidius  igitur  in  ea  derivatione  cum  Verrio  consen- 
tit,  quam  ipse  rectam  esse  iudicavit  Agonium  ab  agoniis 
deducendum  esse  docens,  quod  mero  casu  factum  esse 
equidem  negaverim.  Ex  eo  autem,  quod  reliquae  expli- 
cationes,  quas  Pauli  epitoma  praebet,  apud  Ovidium  non 
leguntur,  minime  id,  quod  Henricus  Willemsen  ^)  pro  certo 
habuit,  efficias  Ovidium  non  inspexisse  Verrii  fastos,  cum 
supra  exposuerim  Verrium  in  fastis  et  in  libris  de  signi- 
ficatione  verborum  non  semper  eadem  protulisse.  Primam, 
quam    poeta    proposuit,    originationem,    agonium    vocari 


1)  H.  Willemsen  1.  c.  p.  41 

a  quaestione  niinistri  a^^one?  apud  Varronem  d.  1. 1  VI 12 
invenis,  ita  ut  Ovidius  eam  ex  Varrone  desumpsisse  mihi 
videatur.  Reliqua  vero  Nasonis  quattuor  veriloquia  utrum 
poeta  ipse  commentus  sit  an  in  fontibns  legerit  discerni 
nequit. 

Neque  aliter  res  se  habet  in  ea  doctrina,  qua  poeta 
Quirmahum  ferias  II  475-512  exornavit.  Dei  Quirini 
nominis  Ovidius  II  475-480  has  derivationes  praebet: 

1.  Quirinus,   quod    hasta   a   priscis   Sabinis    curts 

dicta  est 

2.  Quirinus  a  quiritibus 

3.  Quirinus,  quod  Cures  Romanis  iunxerit. 

Qua  cum  Ovidii  doctrina  nunc  fragmentum  com- 
parare  hcet,  quod  nuper  Praeueste  inventum  in  Notizie 
degh  scavi  1904  p.  396  editum  est.  Pauca  verba  adhuc 
superstitia  O.  Marucchi  hunc  in  modum  restituit: 

[//asfa  Martis  sive  curis  in  aedc  servatur] 
[ex  qua  civitas  prisci  populi  Quir]itis 
[nomen  habct  ct  simulac\rum  idem. 
[Quia  dicitur  Sabino  no]minr  hasta  curis 
[ita,  ut  Martem  Sabin]i  dicant  Quirinum. 
[Eodem  die  stulto]rtim  /criae. 

vel  p.  397 

[Nofnen  antiqmmi  populi  Qtiir]itis 
[est  Romanorum  et  Sabino\rum  idem 
[quia  dicitur  Sabino  nom]ine  hasta  curis 
[ita,  ut  Romulum  Sabin]i  dicant  Quirinum 
[Eodem  dic  stulto]rum  feriae. 

quae  altera  restitutio  mihi  quidem  magis  adridet  Ad- 
curatms  autem  quam  Marucchi  novum  Verrii  fragmentum 
nupernme  examinavit  C.  Pascal,  qui  ueque  paucis  neque 
,  t"^  i^oT"'  permotus  in  ephemeride  Ateue  e  Roma 
vol.  IX  1906  „.  90-91  hoc  supplementum  proposuif 


[Romulo  Quirino  in  colle.     Ah  hasta  Quiri\tis 
\sive  Quirinus  lingua  Sahin6\rum   idem 
[nominatur,  quod  Sahinb  nom\ine  hasta  curis 
[vocatur.  sunt  etiam  qu\i  dicant  Quirinum 
[a  Curihus  appellatum^ 

[Eadem  die  stult6\rum  feriae. 

Quamquam,  ut  ex  diversis  supplementis  patescit^ 
certura  in  modum  fragmentum  restituere  non  contigit, 
tamen  paucae  litterae,  quae  remanserunt,  hoc  ostendunt, 
Verrium  Quiritis  et  Quirini  nomen  a  Sabino  verbo  curis 
derivasse.  Veriloquium  Quirinum  appellari,  quod  hasta 
a  Sabinis  curis  dicta  sit,  cum  apud  Varronem  non  legatur, 
Naso  certe  ex  Verrii  fastorum  libro  desumpsit.  Alteram 
vero  Ovidii  de  Quirino  deo  explicationem  non  ad  Verrium, 
sed  ad  Varronem  revocaverim.  Nam  cum  poeta  Quirinum 
a  quiritibus  dictum  esse  contendat,  Verrius  in  fragmento 
tabulae  Praenestinae  Quirini  nomen  ad  Sabinorum  hastam 
rettulit  et  in  Pauli  epitoma  (p.  49  v.  Curis  est  Sahine  hasta} 
quirites  a  Quirino  appellari  statuit     Contra  Varro  de  1. 1. 

V  73  in  hac  derivatione  plane  cum  Ovidio  conspirat  Qui- 
rinum  a  quiritibus  vocari  docens.  Tertium  denique  veri- 
loquium  et  apud  Verrium  (cf.  Paul.  p.  49)  et  apud  Varro- 
nem  invenire  potuit  (cf.  d.  1.  1.  VI  68).  In  Quirinalium 
autem  origine  enarranda  poetam  II  481- 510  Ennii  vesti- 
gia  pressisse  Aemilius  Sofer^)  recte  exposuisse  mihi  videtur. 

Porro  in  Parilium  nomine  derivando  Ovidius  prorsus 
cum  Varrone  concordat,  quod  uterque  auctor  Parilia 
a  Pale  dea  deduci  docet  (cf.  Ovid.  fast.  IV  721.  Varro  d.  1.  1. 

VI  15).  Verrius  autem  huic  veriloquio  alterum  addidit 
nec  utrum  praeferendum  esset  dixit.  Paul.  p.  222,  12 
Pales  dicehatur  dea  pastorum,  cuius  festa  Palilia  dicehantur; 
vel,  ut  alii  votunt,  dicta  Parilia,  quod  pro  partu  pecoris 
eidem  sacra  fiehant.     Naso  igitur  e  duabus  Verrianis  ety- 

^)  E.  Sofer,  Livius  als  Quelle  von  Ovids  Fasten,  Programm. 
des  Maximiliansgymnasiums  zu  Wien   1906. 

mologns  VarroD.anam  potius  sibi  elegit,  quod  vix  factum 
esset,  s.  Varroms  sententia  Ovidio  ignota  fuisset»)  Nec 
poeta  Verrn  fastorum  adnotationem  plane  videtur  ne- 
glexisse,  cum  in  consuetudine  illa  ter  per  stipulas  accensas 
transihendi  et  anno  pastoricio  commemorandis  cum  tabu- 
"% i;^"^°^y'»««  adnotatione  conspiret  (cf.  Ovid.  fast. 
I\  727  sq.  781  sq.  775  sq.  fasti  Praen.  ad  April.  21). 

Ovidii  feriarum  explicationibus,  quibus  poetam  Verrii 
doctnnam  cum  Varrone  in  unum  conflasse  probatur,  allatis 
vel  .d  demonstratur,  Ovidium  in  reliquis  feriis  interpre- 
tandis  Verrn  doctrina,  quam  in  fastorum  commentario 
Sr*^"'  '"''"'''  '^P"*''^'^  ^«■■^«"■^  auctoritati  se  ad- 

.H  r  ^^','"7'^''""'  «^'^««'^orum  causam,  quam  Ovidius 
ad  lan.  15  fast  I  617-636  tradit,  non  e  Verrii  fastis  peti- 
tam  esse  mtelleges,  si  Ovidii  doctrinam  cum  fastorum 
Praenestmorum  adnotatione  comparaveris.  Etenim  cum 
Naso  fabulam  de  matronis,  quae  ob  carpentorum  usum 
sib.  interdictum  partus  abegerint,  narret,  in  fastis  Praen 
plane  aha  causa  enarrata  est  in  explanatione  ad  lan.  15  ad- 
Z"KV^  ^"''f' ,^'''i^4"^' ^^  eanden,  caus\am,  guod]  Illidus. 

r-  ?  7'  r!"'''"  '«^^'•^«^4-  ^b ]  ./  Fidenas  eo  die 

■cep,ss{^t.  Quae  verba  pauca  et  corrupta  quid  in  singulis 
sign.ftcent  quamvis  non  pateat,  tamen  in  eo  viri  doctissimin 
consent.unt  in  e.s  causam,  cur  Carmentalia  institutae  sin^ 
cont.nen.  W.ntheri  igitur  suspicioS),  qui  censet  ea  quae 
n  tabula  Praenestina  exstent  ad  aliam  rem  spectare,  omni 

""dr^^Vr^-'''"''^'  ^-'^-'  <^-'-na,  quam  Ovidius 
trad.t,    .n    Plutarch.    quaestionibus    Romanis  c.  56    le^is 

')  Cf.  E.  Samter,  Qnaestiones  Varronianae.  diss.  Berol.  1891 

2)  Th   MommseninC.  I.  L.I2p.307  ad  lan.   15    G  Wissowa 
Rehgion  und  Kultus  der  Romer  p.    181.  Wissowa, 

3)  H.  Winther  1.  c.  p.  38. 

iSgvoaad^ai  '^al  vvv  jUidkiOTa  oe^ovxai^  keyerai  ydg  zig  A.6yog,  (bg^ 
ixayXv&Tjoav  vjio  xrjg  ^ovXYJg  a\  yvvalxeg  dx^f.iaoi  ^^grjod^ai  ^evx- 
TOig  '  avved^evTO  ovv  dXkiqXaig  jurj  xvtoxeo&ai  jurjd^i  Tixreiv^  djbiv^ 
vofJLevai  Tovg  dvdQag,  dj^Qi  ov  f.ieTeyva)oav  xal  ovvexcoQ^f^oav  avraTg  * 
yevofievwv  di  naidwv  emexvovoai  xal  TioXvxeAvovoai  t6  rrjg 
KaQjbLevrrjg  leQ6v  IdgvaavTO.  Quain  Plutarchi  narrationem 
cum  intercedente  luba  ad  Varronem  ledire  veri  similli- 
mum  sit  ^),  certe  Ovidius  ex  eodem  fonte  pendet.  Apud 
eundem  Varronem  poeta  id  invenire  potuit,  quod  de  scorteis 
profert  vv.  I  629—630  (cf.  Varro  d.  1.  1.  VII  84),  etsi  idem 
fere  in  fastis  Praen.  ad  lan.  11   traditur. 

Feralium  Ovidius  eandem  originationem  praebet 
II  569,  quae  Varroni  placuit;  cf.  Varro  d.  1.  1.  VI  13 
Feralia  ah  inferis  et  ferendo,  quod  ferunt  tum  epulas  ad 
sepulcrum,  quihus  ius  ihi  parentare.  Licet  poeta  idem 
veriloquium  etiam  in  Verrii  fastis  legerit,  ex  quibus  for- 
tasse  fluxit  Pauli  glossa  p.  85  Feralia  diis  manihus  sacrata 
festa,  a  ferendis  epulis,  vel  a  feriendis  pecudihus  appellata, 
tamen  id  casu  quodam  accidisse  vix  crediderim,  ut  Ovidius 
ex  duabus  explicationibus  Verrianis  Varronianam  potissi- 
mum  commemoraret,  alteram  omnino  silentio  praeteriret.  2) 

In  Matronalium  origine  indaganda  Ovidius  complures 
causas  profert,  ex  quibus  ea  tantum  ad  fontem  revocari 
potest,  quam  uberius  exornavit,  dico  Sabinorum  bellura 
a  mulieribus  sedatum,  cum  ceteras  unde  desumpserit 
plane  incertum  sit.  Quem  auctorem  poeta  in  hac  nar- 
ratione  secutus  sit  cum  iam  Ernestus  Samter^)  recte 
exposuerit,  hoc  loco  paucis  referam,  quid  de  huius  expli- 
cationis  fonte  iudicandum  sit.  Ovidium  e  Verrii  fastis  non 
pendere  inde  elucet,  quod  Verrius  nec  in  tabula  Praene- 
stina  ad  Mart.  1  nec  in  Pauli  epitoma  p.  147,  5  eam  Matro- 


')  Cf.  A.  Barth,  De  lubae  6juoi6ti]oiv  a  Plutarcho  expressis 
in  quaestionibus  Romanis    et   in  Romulo   Numaque,    diss.  Gotting.. 
1876  p.  36. 

2)  Cf.  E.  Samter  1.  c.  p.  49. 

3j  E.  Samter  1.  c.  p.   53   sqq. 

nalium  causam,  quam  Ovidius  imprimis  celebravit,  comme- 
moravit,    Ovidius   causam   in   fastis  Praenestinis  traditam 
plane  neglexit.     Contra  Samterus  Peterum  »)  secutus  con- 
centum,   qui  inter  Ovidium  et  Plutarchum  Dionysiumque 
Hahcarnassensem    intercedit,    adcurate    exposuit.       Cum 
Plutarcho  (Romul.  19)   Ovidius  in  eo  concordat,  quod,  ut 
Samteri   verbis   utar,    uterque  Hersiliae  gravissimas  partes 
trtbuerit,  titerqiie  inter  acies  Sabinas  interve?iisse  tradiderit, 
utcrque  mfantes  illas  secum  habuisse  narraverit.    Praeterea 
Ovidius    in    vv.   III   205   sqq.    in    paucis  a  Plutarcho  dis- 
crepans  cum  Dionysio  II  45, 1  in  eo  consentit,  quod  uterque 
auctor    similiter    concilii    feminarum   ab  Hersilia  instituti 
mentionem    facit.       Quod    Ovidius    duas    fabulas    tradit, 
Samterus    mea    quidem    sententia    recte  ita  explicavit,  ut 
poetam   eandem  fabulam  utraque  ratione  in   eodem  fonte 
enarratam    invenisse    sumeret.     Quem    fontem  ab  Ovidio 
adhibitum  Varronem  esse  inde  probatur,  quod  hunc  auc- 
torem    in    feriis    inlustrandis  praeter  Verrium  et  alias  ex- 
scripsit.     Denique  IV  631-632  in  Fordicidiorum  interpre- 
tatione: 

Forda  ferens  bos  est  fecundaque,  dicta  ferendo, 
hinc  etiam  fetus  nomen  habere  putant 
eiusdem  Varronis  auctoritati  se  addixit,  Verrii  sententiam 
omnmo  neglexit.  Cf.  Varro  d.  1.  1.  VI  15  Fordicidia  a 
/ordis  bubus,  Bos  forda,  quae  fert  in  ventre.  Paul  p  83 
Fordtcidis  bovesfordae,  id  est  gravidae,  immolabantur,  dictae 
afetu,  Videmus  igitur  Ovidium  Varronem  secutum  fordi 
vocem  derivasse  a  ferendo,  contra  Verrium  boves  fordas 
a  fetu  deduxisse. 


2  d. 

Ovidium,  ut  versus  IV  133-162  de  sacrificiis  Veneri 
Verticordiae  et  Fortunae  virili  Kalendis  April.  oblatis 
conderet,  nihil  in  fonte  legisse  uisi  adnotationem  in  Verrii 

^)  H.  Peter,  Ovids  Fasten  II   p.  43. 

fastis  ad  April.  1  adscriptam  Wintherus  1.  c.  p.  21  recte 
monuit,  praesertim  cum  Mommsenus  C.  I.  L.  I^  p.  314 
testimoniis  nisus  Macrobii  (Sat.  I  12,  15)  Lydi  (de  mens. 
IV  65)  Plutarchi  (vita  Numae  19)  probabiliter  coniecerit 
quadratarium  Praenestinum  sacrificium  Veneris  Verticor- 
diae  ad  hunc  diem  in  Verrii  fastis  adnotatum  omisisse. 

Ut  eam,  qua  poeta  de  Argeorum  sacrificio  egit,  partem 
Ovidiani  carminis  —  V  621 — 662  dico  —  ad  fontes  certos 
revocemus,  disputatio  illa  docta,  quam  Georgius  Wissowa 
de  Argeis  edidit  ^),  nobis  satis  firmum  fundamentum  prae- 
bet.  Primam  sacrificii  Argeorum  causam  ab  Ovidio 
vv.  V  623  —  632  enarratam  e  Verrii  fastis  pendere  Wissowa 
(Ges.  Abhandl.  p.  215  sq.)  his  fere  argumentis  luculenter 
ostendit.  Ovidius  morem  notum  scirpeas  effigies  in  Tibe- 
rim  praecipitandi  coniunxit  et  cum  L.  Manlii  sententia, 
qui  Pelasgos  secundum  responsum  Dodonae  acceptum 
Diti  et  Saturno  quotannis  capita  humana  sacrificasse, 
postea  autem  Hercule  monente  pro  hominibus  Diti  oscilla 
ad  humanam  effigiem  simulata,  Saturno  lumina  obtulisse 
docuerat,  et  cum  proverbio  illo  sexagenarios  de  ponte,  Quam 
trium  diversarum  rerum  coniunctionem  Nasonem  apud 
Varronem  non  invenisse  inde  adparet,  quod  Varro  (de 
vita  pop.  Rom.  II  apud  Non.  523,  22)  illud  proverbium  ad 
ius  suffragii  sexagenariis  negatum  rettulit  et  L.  Manlii 
de  Pelasgorum  responso  sententiam  (apud  Macrob.  Sat. 
I  7,  28  -  31)  ob  eam  solam  causam  tradidit,  ut  quid 
oscilla  fictilia  et  lumina  in  Saturnalibus  significarent 
exponeret.  Contra  primus  Verrius  Flaccus  ap.  Fest.  p.  354a 
16 — 25  perinde  atque  Ovidius  Argeorum  sacrificium  et 
cum  proverbio  sexagenortos  de  ponte  et  cum  L.  Manlii 
oraculo  conexuit,  ita  ut  poetam  Verrium  secutum  esse 
manifestum  sit.     Qua  Georgii  Wissowa  argumentatione  ii 


1)   Pauly-Wissowa,  Realencyklopaedie  II  689  sqq.  =  Ges.  Ab- 
handlungen    zur   r5m.   Religions-   und  Stadtgeschichte  p.  211   sqq. 

viri  docti  refiitantur,  qui,  ut  Hermannus  Peter,^)  Ehwaldius,^^ 
Henricus  Jordan,3)  E.  Samter^),  totam  Nasonis  de  Argeis 
doctrinam  e  Varrone  sumptam  esse  contenderunt.  Reliquis 
vero  Verrii   Argeorum  explicationibus,  quas  apud  Festum 
p.  334  legis,    aliae    causae   ab   Ovidio   in   vv.  V  633—662 
prolatae  non  conveniunt.   Secundam  Verrii  causam  Ovidius 
omnino  silentio  praeterit,  cf.  Fest.  p.  334b  1-10:  sunt  qui 
dicant  post  urbem    a    Gallis  liberatam  ob  inopiam   cibatus 
coeptos  sexaginta  annorum  homines  iaci  in  Tiberim;  ex  quo 
numero  unus  Jilii  pietate  occultatns  saepe  profuerit  patriae 
consilio  sub  persona  filii,  id  ut  sit  cognitum,  ei  iuveni  esse 
ignotum  et  sexagenariis  vita  concessa;  latebras  autem  eius, 
quibus  arcuerit  {arguerit  cod.)    senem,    id   est  cohibuerit  et 
celaverit,  sanctitate  dignas  esse  visas  ideoque  arcaea  appel^ 
lata.  Porro  poeta  V  633-634  eam  Sinnii  Capitonis  explica- 
tionem  proverbii  sexagenarios  de  ponte,    quam  Verrius   in 
libris  de  significatione   verborum   totam   accepit,   quasi  in 
transcursu    commemorat.     Denique    quartam    et    quintam 
Verrii  causam  apud  Nasonem  frustra  quaeres.     Cum  enim 
Ovidius  in  vv.  635—662  Argivos,    qui    cum   Euandro    in 
Latium  venissent,  pro  corpore  senis  simulacrum  scirpeum 
in  Tiberim   proiecisse  tradat,   Verrius  verbis  valde  laceris 
apud  Festum  p.  334a  25-305),    nt   Wissowa    cum   magna 
probabilitatis  specie    coniecit^),    morem    ita   explicavit,^ ut 
Herculem    ipsum   ad    memoriam  comitum   Argivorum  re- 
dintegrandam  scirpeas  effigies  iu  flumen  deiecisse   sume- 
ret,  aut  apud  Fest.  p.  334a  30  de  legato  quodam  Argivo, 
cuius   corpus    post    mortem    in    patriam    remissum    esseti 
diceret.     Wintheri    autem   coniectura^),    qui    Ovidium    ex 

^)  H.  Peter,  Ovids  Fasten  II  p.  85. 

2)  R,  Ehwald,  1.  c.  p.   168   sqq. 

3)  H.  Jordan,  Topographie  der  Stadt  Rom   II  p.  282   sqq. 
*)  E.  Samter,  Quaestiones   Varronianae  p.   48   sqq, 

5)  Idem  traditur  apud  Macrob.  Sat.  I   11,  47. 

6)  Ges.   Abhandl.  p.   213   adn.  2 

7)  H.  Winther  p.  53. 

Verrii  alteris  duabus  unam  narratiunculam  sibi  conflasse 
censet,  vix  cuiquam  credo  probabitur.  Quodsi  igitur 
Ovidius  ex  quinque  causis,  quas  Verrius  in  libris  de  signi- 
ficatione  verborum  enumerat,  unam  solam  eamque,  quam 
Varro  non  habet,  vv.  621—632  reddidit,  reliquas  autem 
omnino  neglexit,  inde  id  coniecerim,  Verrium  unam  solam 
explicationem  ab  Ovidio  enarratam  in  fastis  protulisse, 
ita  ut  inde  consequatur  Verrium  in  libris  de  significatione 
verborum  multo  fusius  de  Argeis  disputasse,  quam  in 
fastorum  commentario,  id  quod  alias  quoque  accidisse  iam 
supra  raonui.  Nunc  restat,  ut  quo  ex  fonte  poeta  duas 
Argeorum  explicationes  in  vv.  633  —  662  prolatas  hauserit 
quaeratur.  Secundam  moris  explicationem  vv.  633—634 
Pars  'putat,  ut  ferrent  invenes  suffragia  soli, 
pontibus  infirmos  praecipitasse  senes 
poetam  apud  Varronem  legisse  inde  perspicitur,  quod 
Varro  de  vita  pop.  Romani  H  apud  Nonium  p.  523  idem 
docuit:  Cu7n  in  quintum  gradu?n  pervenerant  atque  habebant 
sexaginta  a^mos^  tuni  denique  erant  a  publicis  negotiis  liberi 
atque  otiosi.  ideo  in  proverbium  quidam  putant  venisse^  ut 
diceretur  sexagenarios  de  ponte  deici  oportere,  id  est,  quod 
suffragium  non  ferant,  quod  per  ponte?n  ferebant.  Tertia 
denique  causa,  quam  Ovidius  in  vv.  V  635  sqq.  proponit, 
pro  Argivi  cuiusdam  in  Italia  relicti  corpore  post  mortem 
scirpeam  imaginem  flumine  in  patriam  remissam  esse, 
certe  ad  eundem  Varronem  revocatur.  Etsi  enim  Varro 
de  1.  1.  V  45  nil  nisi  Argeos  in  Italia  remansisse  tradit 
Argeos  dictos  putant  a  principibm,  qui  cum  Hercule  Argivo 
veiierunt  Romam  et  in  Saturnia  subsederunt,  tamen  inde 
magna  cum  probabilitate  concludere  licet  eum  in  anti- 
quitatum  libris  de  eadem  re  fusius  disputasse,  praesertim 
cum  etiam  aliunde  constet  Varronem  multa  in  libris  de 
lingua  Latina  strictim  tetigisse,  quae  in  antiquitatum 
libris  copiose  explicaverat. 

Eandem  Quinquatruum  minorum  explicationem,  quam 
poeta  ad  id.  lunias  in  vv.  VI  693  sqq.  proposuit 

Haec  ubi  perdocuit,  ^Superest  mihi  discere'  dixi, 
'cur  sit  Quinquatrus  illa  vocata  dies\ 

^Martius',  inquit,  ^agit  tali  mea  nomine  festa, 
estque  sub  inventis  haec  quoque  turba  meis* 
et  in  Verrii   et  in  Varronis  commentario  invenire  potuit 
ut  ex  locis  iuxta  adlatis  adparebit. 

Fest.  p.  149  (Paul.  p.  148)  Minusculae  quinquatrus 
appella?itur  Idus  lun.,  quod  is  dies  festus  est  tibici^tum, 
qui  colunt  Minervam.  cuius  deae  proprie  Jestus  dies  est 
Quinquatrus  mense  Martio. 

Varro  de  1.  1.  VI  17    Quinquatrus  Minusculae  dictae 
luniae    idus  ab  similitudine  maiorum,    quod  tibicines  tum 
feriati  vagantur  per   urbem   et  conveniunt  ad  aedem  Mi- 
^nervae.      Narratiuncula    autem    de    tibicinum    secessione 
(fast.  VI  657—692),  qua  poeta  quam  ob  causam  tibicines 
idibus   luniis    os   involuti    et  muliebribus   vestibus  induti 
per  urbem  vagari  soliti  sint  disserit,    simillima  ratione  a 
Plutarcho  in  quaestionibus  Romanis  c.  55  narratur.    Quam 
Plutarchi   relationem   ad  Varronem   recedere  ob  eam  rem 
verisimile  fit,  quod  in  quaestionibus  Romanis  Varronianae, 
non  Verrianaei)  doctrinae  vestigia  exstare  solent  Ovidium 
vero  et  Plutarchum  ex  eodeni  fonte,  scilicet  Varrone,  pen- 
dere  imprimis  inde  adparet,  quod  uterque  auctor  ab  altera 
eiusdem   rei   narratione,    quae   apud  Uvium  IX  30,  5  sqq. 
et  Valerium  Maximum  II 5, 4  tradita  est,  dissonat.2)   Qvidius 
et  Plutarchus  eundem   auctorem   secuti   narrant  tibicines 
Romanos,  cum  Tiburi   in  exiho  versarentur,   ab  uno  cive 
Tiburtino  ad  cenam  vocatos  et  per  dolum  Romam  repor- 
tatos  esse,  cum  Livius  et  Valerius  eundem  dolum  a  com- 
pluribus    civibus  Tiburtinis    compositum    esse   adfirment. 
Huc  accedit,  quod  Plutarchus  civem  Tiburtinum  consilium 
antea  cum  magistratibus  Romanis  communicasse  ait    Ean- 


^)  A.  Barth  1.  c.  p.  52  sqq.  recte  monet  Plutarchum  a  Festo 
diicrepare. 

2)  Cf.   Ed.  Zeller,  Vortrage  u.  Abhandlungen  II  p.  136  sqq. 

dem  opinationem  Ovidium  in  fonte  legisse,  quamquam 
expressis  verbis  non  refert,  tamen  ex  his  versibus  coUigere 
licet  fast.  VI  673  sq. : 

nox  erat,  et  vinis  oculique  animique  natabant, 
cum  pr aecomposito  nuntius  ore  venit 
Nuntius  igitur  illa  nocte  Roma  missus  consilium  iam 
pridem  compositum  esse  non  ignoravit  De  discrepantiis 
autem  levioribus,  quae  inter  Ovidii  et  Plutarchi  narrationes 
exstant,  hoc  loco  disputare  supervacaneum  est,  cum  de  eis 
iam  Eduardus  Zeller  1.  c.  p.  136  sqq.  satis  adcurate  egerit 
Id  dumtaxat  monere  sufficiat,  leviores  illas  dissimilitudines 
inde  ortas  esse,  quod  Plutarchus  doctrinam  Varronianam 
in  quaestionibus  Romanis  prolatam  non  e  Varrone  ipso, 
sed  luba  intercedente  accepit. 

De  reliquis  vero  feriis  et  sacrificiis  ab  Ovidio  narratis 
non  disputabo,  quod  plerumque  certis  argumentis  diiudi- 
cari  nequit,  utrum  Ovidius  a  Verrio  an  a  Varrone  pen- 
deat,  cum  aut  grammaticorum  interpretationes  omnino 
nullae  servatae  sint  aut  alterius  auctoris  sententia  interierit 

Quibus  expositis  in  hac  secunda  disputationis  parte 
id  mihi  ostendisse  videor,  ut  paucis  comprehendam,  Ovidium 
in  eis  carminis  partibus,  quibus  e  Verrii  fastis  haurire  po- 
tuit,  partim  e  solo  Verrii  fastorum  libro  pendere,  partim 
doctrinam  Verrianam  cum  Varroniana  contaminasse,  partim 
Verrii  explicationibus  consulto  neglectis  Varroni  se  man- 
cipasse.  O vidium  autem  libros  de  lingua  Latina  volvisse,  ubi 
Varronis  fastorum  doctrina,  quam  supra  in  comparationem 
vocavi,  maximam  quidem  partem  servata  est  (VI  12—34), 
cum  ideo  accipi  non  potest,  quod  sua  sponte  patet  Ovi- 
dium  fastorum  explanationes  non  ex  libris  grammaticis 
petivisse,  tum,  quod,  ut  supra  ostendi,  plerumque  uberio- 
rem  relationem,  quam  libri  de  lingua  Latina  suppeditant, 
legit.  Quaerenti  vero  quibus  in  Varronis  libris  poeta 
fastorum  commentarium  inspexerit  Varro  ipse  respondet: 
nempe  Reatinus  indicat  se  in  antiquitatum  libris  fusius 
et  uberius   de   hac    re    disputasse    de  1.  1.  VI  13   Februm 

Sahim  purgamentum,  et  id  in  sacris  nostris  verhum^  nam 
et  Lupercalia  Februatio,  ut  in  antiquitattim  lihris  demon- 
stravi.  VI 18  Aliquot  huius  diei  vestigia  fugae  in  sacris 
appare?it,  de  quihus  rehus  antiqiiitatum  lihri  plura  referunt. 
Sed  cum  Varro  non  eadem  ratione  atque  Verrius  anni 
tabulam  universara  inlustraverit,  sed  in  singulis  antiqui- 
tatum  libris  de  fastorum  doctrina  eo,  quem  rerum  adfinitas 
postulabat,  ordine  disputaverit,  Ovidius  certe  complures 
antiquitatum  libros  adhibuit.  Quae  de  mensium  nominibus 
derivandis  e  Varrone  desumpsit,  in  antiquitatum  huma- 
narum  libro  XVIIP)  legit,  Varronis  autem  de  feriis  sacris- 
que  doctrinam  in  antiquitatum  divinarum  libris  VIII  et 
XIII 2)  comparatam  invenit. 


Capiit  III. 

lam  ad  eas  Ovidii  fastorum  partes  accedamus,  quae, 
cum  nullo  modo  in  Verrii  fastis  exstare  potuerint,  ad 
alios  fontes  recedunt.  De  anno  Romanorum  quo  loco  Verrius 
in  fastorum  commentario  disputaverit  non  intellegitur, 
cum  in  hoc  opere  non  fastorum  doctrinam  per  capita  dis- 
positam  explicaverit,  sed  singulis  diebus  explicationes 
doctas  adseruerit.  Porro  ea,  quae  poeta  de  feriis  concep- 
tivis  tradidit,  ob  eam  rem  ad  Verrii  fastos  referri  non 
possunt,  quod  hae  feriae  in  fastis  omnino  non  erant  per- 
scriptae.  Nec  eas  de  singulis  deis  expositiones,  quae  cum 
feriarum  explicationibus  non  cohaerent,  ad  Verrii  fastos 
revocaverim,  cum  tam  amplas  disquisitiones  mythologicas 
in  Verrii  fastorum  commentario  exstitisse  veri  parum 
simile  sit. 


^)  Cf.  O.  Gruppe,  Herm.  vol.  X  p.  51. 
2)  Cf.  Augastin.  de  civ.  dei  VI  3.     Merkel,  Proleg.   ad  Ovid. 
fastos  p.  CLIII  sqq.  et  p.  CLXVII  sqq. 

1. 

Ovidius  compluribus  locis  de  anno  Romanorum 
egit  I  27—44.  II  47—54.  III  71-166.  Quam  Nasonis  doc- 
trinam  comparare  iuvat  cum  Macrobio,  Censorino,  Solino, 
qui  de  eadem  re  disputant.  Quos  scriptores  in  anni 
Romanorum  historia  enarranda  ex  uno  proximo  fonte, 
Suetonii  libro  de  anno  Romanorum,  pendere  Georgius 
Wissowa  de  Macrobianis  fontibus  agensM  evicit.  Sueto- 
nium  vero  Varronis  atque  Verrii  vestigia  pressisse  Wissowa 
I.  c.  p.  32  rectissime  indicavit  sic  locutus:  atque  imprimis 
hoc  adparet  —  quod  ne  antea  quidem  ignorabatur,  sed  ex  Isidori 
miseris  excerptis  non  poterat  satis  perspici  —  hafic  praecipue 
rationem  Suetonium  secutum  esse^  ut  Varronis  atque  Verrii 
Flacci  doctrinam  interse  cbnciliaret  et  quasi  in  unuin  conflaret, 
paucis  aliis  adhihitis  libris  Verrio  recentioribus,  ut  Masurii 
Sahini  fastis ;  antiquiorum  autem  scriptorum,  quos  multos  lau- 
davit,  notitiam  e  Varrone  ct  Verrio  pterumque  hausisse  vide- 
tur.  Nostrum  igitur  erit  diiudicare  utri  auctori  ea  Suetonii 
excerpta,  quae  cum  Ovidio  concordant,  tribuenda  sint. 
Nam  quod  Theodorus  Litt^)  contra  Wissowae  opinionem 
dixit  Macrobii  de  Romanorum  anno  mensibus  diebus  dis- 
putationem  Cornelio  Labeone  intercedente  e  Verrii  fastis 
derivatam  esse  refutare  supervacaneum  est,  cum  in  illius 
argumentatione  omnino  nihil  insit,  qua  illa  sententia 
confirmetur.  3)  Atque  primum  quidem  inter  omnes  hos 
scriptores  convenit  annum,  quem  vocant  Romuleum,  de- 
cem  tantum  menses  habuisse  (Ovid.  fast.  I  27—28.  III  99  sq. 
V  423.  Macrob.  Sat.  I  12,  3.  Censorin.  20,  2.  Solin.  I  35). 
Quam  Macrobii  Censorini  Solini  sententiam  ad  ultimum 
auctorem  Varronem    recedere  ex  Censorino  d.  d.  n.  20,  2 


1)  De    Macrobii   Saturn.    fontibus    capita    tria,    diss.    Vratisl. 
1880  p.  32. 

2)  Th.  Litt,  De  Verrii  Flacci  et  Cornelii  Labeonis  fastorum 
libris,  diss.  Bonnae   1904  p.  16. 

3)  Cf.  F.  Bluhme,  De  loannis  Laurentii  Lydi  libris  neQi  jurjvojv 
observationum  capita  duo;  diss.  Hal.  Sax.   1906   p.  84  sqq. 

compertum  habemus:  Annum  vertentem  Romae  Licinitis 
quidem  Macer  et  postea  Fenestella  statim  ah  initio  duode- 
cim  mensium  fuisse  scripserunt :  sed  magis  lunio  Gracchano 
et  Fulvio  et  Varroni  et  Suetonio  aliisquc  credendum^  qui 
decem  mensum  putarunt  fuisse,  ut  tunc  Albanis  eraty  undc 
orti  Romani.  Maioris  vero  raomenti  est,  quod  Ovidius  in 
eis  quoque  causis  cum  Macrobio  et  partim  cum  Solino 
conspirat,  quibus  expedire  studet,  cur  annus  Romuli  a 
Martio  potissimum  mense  inceperit. 


Ovid.  fast.  III  135-146 
Neu  dubites,  primae  fuerint  quin  ante  Kalendae 

Martis,  ad  haec  animum  signa  referre  potes: 
laurea,  flaminibus  quae  toto  perstitit  anno, 

tollitur,  et  frondes  sunt  in  honore  novae. 
ianua  tunc  regis  posita  viret  arbore   Phoebi; 

ante  tuas  fit  idem,  curia  prisca,  fores. 
Vesta  quoque  ut  foh"o  niteat  velata  recenti, 

cedit  ab  IHacis  laurea  cana  focis. 
adde,  quod  arcana  fieri  novus  ignis  in  aede 

dicitur,  et  vires  flamma  refecta  capit 
nec  mihi  parva  fides,  amos  hinc  isse  priores, 

Anna  quod  hoc  coepta  est  mense  Perenna  coli. 


Macrob.  Sat.  I   12,  5 

Haec  fuit  Romuli  or- 

dinatio,    qui    primuni 

anni    mensem     geni- 

tori  suo  Marti  dicavit 

....    huius     etiam 

prima  die  ignem  no- 

vum  Vestae    aris  ac- 

cendebant,    ut  incipi- 

ente  anno  cura  denuo 

servandi  novati  ignis 

inciperet.  eodem  quo- 

que  ingrediente  men- 

se  tam  in  regia  curiis- 

que    atque    flaminum 

domibus    laureae    ve- 

teres     novis     laureis 

mutabantur.      eodem 

quoque  mense  et  pub- 

lice    et    privatim    ad 

Annam         Perennam 

sacrificatum   itur,    ut 

annare  perennareque 

commode  liceat. 


I' 


Ovid.  fast.  III  149-150  Macrob.  Sat  I  12,  5 

Denique  quintus  ab  hoc  fuerat  Quintilis,  et  inde  Quem    raensem   anni 
incipit,  a  nuraero  nomina  quisquis  habet.       primum  fuisse  vel  ex 

hoc  maxirae  probatur, 
quod  ab  ipso  Quin- 
tilis  quintus  est  et 
deinceps  pro  numero 
nominabantur.  Cf. 
Solin.  I  35. 

Hae  igitur  explanationes,  quippe  quae  adcurate  ad 
verbum  paene  inter  se  conspirent,  quin  eundem  auctorem, 
Varronem  dico,  sapiant  nemo  in  dubitationem  vocabit, 
quod  illa  Macrobii  disputatio  cum  capite  antecedente, 
quo  Varronis  sententiara  praebet,  arguraentationis  ad- 
finitate  arte  cohaeret.  Deinde  quae  fuerit  Nuraae  anni 
ordinandi  ratio  pariter  exponunt  Ovid.  fast.  I  43 — 44.  III 
151 — 154.  Macrob.  I  13,  1  sqq.  Censor.  20,  4.  Duos  enira 
raenses  a  Nuraa  Porapilio  anno  Rorauleo  additos  esse 
Ovidius  Fulviura  secutus  adserit,  cuius  opinationem  a 
poeta  apud  Varronem  lectara  esse  veri  adraodura  simile 
est,  contraria  lunii  Gracchani  sententia,  qui  eos  menses 
a  Tarquinio  Prisco  adiunctos  esse  censuit,  omnino  neglecta 
(Censor.  20,  4).  QuaHs  autera  raensiura  a  Nuraa  addito- 
rum  ordo  fuerit,  Naso  duobus  diversis  modis  exponit 
In  vv.  I  43—44  lanuariura  et  Februariura  ceteris  mensibus 
a  Numa  praemissos  esse  narrat.  Contra  versibus  II  47 — 54 
antiquissimis  teraporibus  lanuariura  primum,  Februarium 
ultimum  anni  mensera  fuisse,  deceraviros  deraura  hunc 
ordinem  commutasse  contendit.  Quae  opinio  inepta  fidei- 
que  omnino^expers  est*),  cura  poeta  lanuariura  priraura, 
Februariura  'ultiraura  anni  locura  eodera  terapore  ob- 
tinuisse  dicat,  lanuario  autera  Februariura  seraper  con- 
tinuo  successisse  constet     Quara  ob  rera  hic  Ovidii  error 


^)  Cf.  Mommsen,  Rom.  Chronologie  p.  31   adn.  37. 

nullo  tnodo  ad  grammaticos  referri  potest,  sed  inde  eum 
ortum  esse  arbitror,  quod  Ovidius  duas  diversas  diver- 
sorum  auctorum  senteutias  a  Varrone  relatas  inter  se 
confudit,  quorum  alter  anno  Romuleo  a  Numa  duos 
menses  praemissos,  alter  postpositos  esse  docuerat  (cf. 
Macrob.  Sat.  I  13,  3.  Plut.  Num.  18.  Varro  d.  1.  1.  VI  13). 
Quod  Ovidius  de  mensium  ordine  a  decemviris  mutato 
obtinet,  cum  apud  nullum  alium  scriptorem  traditum  sit 
et  prorsus  improbabile  videatur,  Theodorus  Mommsenus^) 
sine  dubio  recte  ita  explicavit,  ut  poetam  ea,  quae  de 
intercalatione  a  decemviris  ordinata  apud  Varronem  legis- 
set,  falso  intellexisse  sumeret. 

Denique  apud  Ovidium  et  Varronem  eandem  sen- 
tentiam  de  duodecimestri  anno  a  bruma  incipiente  in- 
venimus.    Ovidius  I  163—164  canit 

Bruma  novi  prima  est  veterisque  novissima  solis: 
principium  capiunt  Phoebus  et  annus  idem. 
Idem  fere  dicit  Varro  d.  1.  1.  VI  8  Tepipus  a  bnima  ad 
hrumam  dum  sol  redit,  vocahir  annus  (cf.  Censor.  d.  d.  n. 
21,  13).  Quae  cum  ita  sint,  pro  explorato  habemus  Ovi- 
dium  totam  fere  doctrinam  ad  historiam  anni  Romani 
pertinentem  ex  Varronis  antiquitatum  humanarum  libro 
XVII,  ubi  de  annis  actum  est,  desumpsisse. 

Quacum  de  anno  Romanorum  quaestione  artissime 
cohaeret  ea,  quonam  ex  fonte  ea  profecta  sint,  quae 
Ovidius  vv.  I  39—44  de  mensium  veriloquiis  et  vv.  I 
45—62  de  dierum  nominibus  notisque  profert.  Quae  men- 
sium  veriloquia  non,  ut  Wintherus  1.  c.  p.  43  sqq.  vult, 
ex  eodem  fonte  fluxisse,  ad  quem  originationes  singulis 
mensibus  praemissae  maximam  quidem  partem  revocantur, 
inde  probabile  fit,  quod  poeta  diversis  locis  bis  de  eadem 
re  egit.  Quae  discordia  ea  ratione  facile  explicatur,  ut 
Ovidium    hanc    de    mensibus    doctrinam,   quam  I  39-44 


proponit,  ex  alio  fonte  hausisse  suspicemur,  praesertim 
cum  veriloquia  diversis  locis  prolata  inter  se  minime 
concordent.  Persuasum  habeo  Ovidium  in  his  versibus 
componendis  Varronem  adhibuisse.  Conferas  quaeso  haec 
veriloquia  Ovidiana  cum  Varronianis: 


Ovid.  fast.  I  39-44 

Martius  a  Marte 
Aprilis  a  Venere 
Maius  a  maioribus 
lunius  a  iunioribus 
Quintilis  usquc  ad  De- 

cembrem  a  numero 
lanuarius  a  lano 
Februarius    ab   avitis 

umbris. 


^)  Romische  Chronologie  p.  31. 


Varro  d.  1.  1.  VI  33-34 
Nam  primus  a  Marte.  Secundus,  ut  Ful- 
vius  scribit  et  lunius,  a  Venere,  quod  ea  sit 
l^cpQodhrj;  cuius  nomen  ego  antiquis  litteris 
quod  nusquam  inveni,  magis  puto  dictum  quod 
ver  omnia  aperit,  Aprilem.  Tertius  a  maioribus 
Maius,  quartus  a  iimioribus  dictus  lunius. 
Dehinc  quintus  Quintilis  et  sic  deinceps  usque 
ad  Decembrem  a  numero.  Ad  hos  qui  additi, 
prior  a  principe  deo  lanuarius  appellatus;  po- 
sterior,  ut  idem  dicunt  scriptores,  ab  diis  in- 
feris  Februarius  appellatus,  quod  tum  his  pa- 
rentetur;  ego  magis  arbitror  Februarium  a  die 
februato,  quod  tum  februatur  populus,  id  est 
lupercis  nudis  lustratur  antiquum  oppidum 
Palatinum  gregibus  humanis  cinctum. 


Quod  Ovidius  in  Aprili  et  Februario  explicandis  e 
duabus  originationibus  apud  Varronem  propositis  alteram 
solam  eamque  Fulvii  et  lunii  adfert,  alteram  Varronis 
ipsius  omittit,  eo  nostra  de  Varrone  Ovidii  auctore  sen- 
tentia  minime  infringitur,  cum  a  poetae  ingenio  certe 
alienum  esset  fontes,  quos  adhibuit,  ad  verbum  exscribere, 
Fulvii  et  lunii  autem  explicationes  apud  Varronem  allatas 
invenisset.  At  nostra  coniectura  eo  comprobatur,  quod 
Ovidius  et  Varro  Martii,  Maii,  lunii  appellationes  ab  uno 
eodemque  verbo  repetiverunt,  Martium  a  Marte,  Maium 
a  maioribus,  lunium  a  iunioribus. 

QuomodoveroVarronisveriloquiaaCincianisetVerrianis 

differant  hoc  loco  disputare  supervacaneum  est,  cum  de  ea 


i 

re  iam  supra  satis  copiose  egerim.    Maioris  autem  momenti 
mihi  videtur  esse,  mensium  veriloquia  et  a  Varrone  et  ab 
Ovidio  eodem   ordine  proferri.     Primum  menses   a   Marte 
usque   ad    Decembrem,    tum  lanuarius  et   Februarius  ex- 
phcantur.     Denique  nostra  opinio  eo  prorsus  confirmatur, 
quod  Ovidius  haec  mensium  veriloquia  eis  versibus  inse- 
ruit,  in  quibus  doctrinam  de  anno  Romanorum  e  Varrone 
depromptam    protulit.     Porro   ad    eundem    Hbrum   XVIII 
antiquitatum  humanarum,   ubi  Varro  de  mensibus  dispu- 
tavit,  ei  fastorum  versus  redeunt,  quibus  de  ea  re  agitur, 
quem  singuli  menses  locum  apud  singulas  gentes  habuerint 
III  87-96.  VI  59-64.      Ovidium    talia    apud    Varronem 
legisse    cum    ex    hoc    Censorini   testimonio  patet    de  die 
nat.    22,    10:      Varro   autem    Ro?nanos   a   Latinis   nomina 
mensum    accepisse    arbitratus    auctores    eorum    antiquiores 
quam   urbem  fuisse  satis  argute  docet,  tum  inde  colligitur, 
quod  Censorinus  d.  d.  n.  22,  6,  quem  Paulus  WeberO  hanc 
libelli  partem  ex  Varronis  antiquitatibus  humanis  excerpsisse 
demonstravit,   simili  ratione   atque   Ovidius   aliarum  civi- 
tatum  menses  attulit,  ut  quo  modo  menses  apud  singulas 
gentes  dierum  numero  differrent  exponeret.    Tum  vero  hos 
versus  doctrinam  Varronianam  sapere  Henricus  Willemsen^) 
recte   inde   coniecit,    quod    poeta    hic    admirabili    arte   in 
gentibus  adferendis  pariter  atque  Varro  consuevit  litterarum 
ordinem  secutus  est. 

lam  ut  ad  dierura  nomina  litterasque,  quas  Ovidius 
vv.  I  45—63  explicavit,  transeam,  has  explanationes  non 
cum  Winthero3)  ad  Verrii  fastorum  librum,  sed  ad  Varronis 
antiquitatum   humanarum    librum  XIX  revocaverim,   ubi 


^)  P.  Weber,  Quaestionum  Suetonianarum  capita  duo,  diss. 
Hal.  Sax.  1903  p.  44  sq.  praeterea  conferas  A.  Hahn,  de  Cen- 
sonni  fontibus,  diss.  len.   1905  p.   18  sq. 

2)  H.  Willemsen,  De  Varronianae  doctrinae  apud  fastor. 
scnptores  vestigiis  p.   19  sqq. 

3j  De  fastis  Vemi  Flacci  ab  Ovidio  adhibitis  p.  33  sqq. 

certe  eaedem  explicationes  inveniebantur,  quas  nunc  d.  1. 1. 
VI  27  sqq.  legimus.  Quam  sententiam  his  argumentis 
stabiliri  arbritror.  In  versibus  I  45—63  explicantur  dies 
nefasti  (47),  fasti  (48),  intercisi  (49—52),  comitiales  (53), 
tum  nundinae  (54)  atque  calendae  (55)  idus  (56)  nonae  (57), 
denique  dies  atri  (57—60).  Cum  autem  Varro  et  Verrius 
diem  fastum,  nefastum,  comitialem,  intercisum  eadem  fere 
ratione  interpretentur,  ex  eorum  explicationibus  nihil  con- 
cludi  potest.  Contra  Ovidius  in  calendis,  idibus,  nonis 
explicandis  a  Verrio  Flacco  dissentit,  cum  Varrone  optime 
concordat. 

Quod  Ovidius  I  55  profert 

Vindicat  Ausonias  lunonis  cura  kalendas, 
idibus  alba  lovi  grandior  agna  cadit, 
calendas  lunoni  et  idus  lovi  sacratas  esse  Macrobius  quo- 
que  tradit  I  15,  18,  qui  se  Varronis  sententiam  adferre 
ipse  confitetur:  ut  autem  Idus  omnes  lovi  ita  omnes  Ka- 
lendas  lunoni  tributas  et  Varronis  et  pontificalis  adfirmat 
auctoritas.  Ad  eundem  Varronem  videtur  redire  id,  quod 
Macrobius  I  15,  16  de  ove  Iduli  pariter  atque  Ovidius 
tradit:  sunt  qui  aestiment  Idus  ab  ove  Iduli  dictas,  quam 
hoc  nomine  vocant  Tusci  et  omnibus  Idibus  immolatur 
a  flamine,  Fortasse  etiam  illa  Pauli  glossa  p.  104  v.  Idulis 
ovis  non,  ut  Wintherus  1.  c.  p.  36  contendit,  e  Verrii  fastis, 
sed  e  Varrone  fluxit.  Tabularum  autem  Praenestinarum  ad- 
notationes  ad  lan.  1  et  lan.  13  adscriptas,  quae  ad  calendas 
et  idus  explicandas  pertinent,  ab  Ovidio  plane  abhorrent. 
Porro  Nasonis  verba  I  57  nonarum  tutela  deo  caret  optime 
consentiunt  cum  Macrobio  I  15,  21 :  hi  enim  dies  (scil.  calen- 
dae,  nonae,  idus)  praeter  Nonas  feriati  sunt,  Aliud  grave 
argumentum  ad  nostram  coniecturam  comprobandam  acce- 
dit.  Magna  enim  cum  probabilitate  conicitur  Verrium 
Flaccum  in  fastis  ad  lan.  13  de  nota  NP  egisse,  cum  prae- 
sertim  Festus  p.  165  hanc  explicationem  tradiderit.  Cur 
Ovidius,    si    e  Verrio    notarum    interpretationes    sumpsit, 

illam  notam  plane  neglexit?  At  eiusdem  litterae  l\P  inter- 
pretatio  apiid  Varronem  d.  1.  1.  VI  27—32,  ubi  omnes 
ceterae  dierum  notae  nominaque  explicantur,  desideratur, 
quo  nostra  de  Varrone  Ovidii  auctore  opinatio  confirmatur. 
Nescio  an  illud  quoque  huic  sententiae  faveat,  quod  hi 
versus  arte  cum  versibus  antecedentibus  coniuncti  sunt,  in 
quibus  Ovidium  doctrinam  Varronianam  protulisse  constat. 

2. 

De  feriis  conceptivis  ab  Ovidio  commemoratis  pauca 
tantum   dici  possunt,    cum  poeta  solas  ferias   sementivas, 
Paganalia,   Fornacalia    iu   carmine  tractaverit.     Feriarum 
sementivarum   interpretationem   ad  Varronis  auctoritatem 
referri    facile    apertum    fit,    si  Nasonis   versus  I  657—704 
cum    Varrone  d.  1.  1.  VI  26  comparamus.     Ovidius    enim 
in  vv.  I  657—704  uno  eodemque  loco  de  feriis  sementivis 
et    de    Paganalibus   eodem   tempore    in    agris  celebrandis 
agit,  ita  ut  inde  cognoscatur  poetae  versus  non  ad  diversas 
ferias  pertinere,  sed  ad  easdem  diversa  ratione  in  urbe  et 
in  agris  celebrandas.    Eundem  autem  sensum  his  Varronis 
verbis  de    1.  1.  VI  26  contineri:    Semcntivae  Feriae;    dies 
is,    qui  a  p07itificilnis  dicttis,    appcllatus    a    semente,    quod 
sationis  causa  susceptae.     Paganicae    eiusdem    agriculturae 
causa  susceptae,    ut  haberent  in  agris  omnes  pagus,    unde 
paganicae  dictae,  R.  MerkeliusJ)  Georgio  Wissowa  adsen- 
tiente2)  recte   animadvertit.     Ea    denique,    quae    Ovidius 
II  513  sqq.  de    Fornacalibus   a    Varrone  d.  1.  1.  VI  25  sq. 
praetermissis    profert,    tam    arto    vinculo    cum    stultorum 
feriarum  interpretatione  coniuncta  sunt,  ut  iure  ad  eundem 
auctorem  revocentur,   e  quo  harum  feriarum  narrationem 
pendere  verisimile  est,  dico  Verrium  Flaccum,   qui  in  fa- 
stis    stultorum  ferias    tractavit   (cf.  Notiz.   d.  scavi    1904 

')  Prolegom.  ad  Ovid.  fastos  p.  CLV. 

2)  Marquardt-Wissowa,    R6m.    Staatsverwaltung    III    p.   199 
adn.  8. 


p.  396).     Nam  stultorum  ferias  ei  celebrare  solebant,    qui 
Fornacalibus  suis  feriati  non  essent. 


3. 

Atque  primum  quidem  Ovidii  digressionum  ad  sin- 
gulos  deos  spectantium  ea,  quae  ad  lanum  pertinet  (fast. 
I  89—288),  examinanda  est,  ut  quo  ex  fonte  profecta  sit 
cognoscatur.  Quam  de  lano  deo  relationem  non,  ut 
Theodorus  Litt  1.  c.  p.  19  nuUis  fere  argumentis  nisus 
contendit,  ad  Verrii  fastos  redire  inde  apertum  fit,  quod 
poeta  ipse  I  289 

quod  tamen  ex  ipsis  licuit  mihi  discere  fastis 

illam  de  lano  doctrinam,  quam  versibus  antecedentibus 
protulit,  se  non  in  fonte  ad  fastos  pertinente  invenisse 
manifesto  monet. 

In  illa  narratione,  qua  cur  aes  ex  altera  parte  navis 
effigie  signatum  sit  exponit  (fast.  I  231  —  240),  Ovidius 
Hyginum  Augusti  aetatis  grammaticum  adhibuisse  videtur. 
Nam  cum  Naso  eandem  interpretationem  praebeat  atque 
Hyginus  apud  Macrobium  Sat.  I  7,  22  et  ab  omnibus 
reliquis  explicationibus  discedat,  eum  C.  lulii  Hygini  vestigia 
pressisse  contendere  non  dubito. 

Fast.  I  233  sqq. 

causa  ratis  superest:  Tuscum  rate  venit  in  amnem 

ante  pererrato  falcifer  orbe  deus. 
hac  ego  Saturnum  memini  tellure  receptum: 

caelitibus  regnis  a  love  pulsus  erat. 

Fast.  I  239  sqq. 

at  bona  posteritas  puppem  formavit  in  aere, 
hospitis  adventum  testificata  dei. 

Hygin.  ap.  iMacrob.  Sat.  I  7,  22:  cum  prinius  (scil.  lanus) 
quoque  aera  signaret,  servavit  et  in  hoc  Saturni  reve- 
rentiam^   ut^    quoniam    ille    navi  fuerat    advectus,    ex  una 

qtiidem  parte  sui  capitis  e/figies,  ex  altera  vero  navis  ex- 
primeretur,   quo  Saturni  memoriam    in  posteros  propagaret. 
In  utroque  igitur  fonte  legitur :  aes  propterea  navis  effigie 
ornatum    esse,    quod    Saturnus    navi    in   Latium    venerit. 
Prorsus    diversam    explicationem    Servius   Aen.  VIII   357 
refert,    qui    navis   signum    ob    eam    rem   in   aere  exprimi 
censet,  quod  lanus  ipse  navi  in  Latium  venerit.  Plutarchus 
autem  in  quaestionibus  Romanis  c.  41  praeter  Hygini  et 
Ovidii   causam,    quam   in  transcursu  commemorat,    aliam 
multo  fusius  exponit  nec  utra  praeponenda  sit  dicit.     Huc 
alia  indicia  accedunt,  quae  ut  Hyginus  a  Nasone  adhibitus 
sit  suadeant.     Atque  primum  quidem  Suetonius  de  gramm. 
et  rhet.  20  p.  115  Rff.   tradit  poetam  artissimo    amicitiae 
vinculo  cum  Hygino  coniunctura  fuisse.  Deinde  R.  Merkelius 
(Prolus.  ad  Ib.  p.  389)  tristium  elegiam  III  U,  qua  totum 
librum  dedicavit,  ad  Hyginum  iure  rettulit.     Quam  coniec- 
turam   nuper  Hermannus  Peter  novis  argumentis  stabili- 
vit^).     Quamobrem    nunc   inquirendum   est  fierine  possit, 
ut    tota    de    lano    deo    doctrina    ab  Ovidio  proposita    ad 
eundem  auctorem  recedat.  lam  ad  eos  versus  examinandos 
progrediamur,    quibus    narratur    Sabinorum    bello    lanum 
deum  hostes,    cum   a  Capitolio  descendentes  per  portam, 
quae  postea  lanualis  vocata  est,  in  urbem  inrupturi  essent, 
fontibus  calidis  reclusis  in  fugam  vertisse  (fast.  I  261  sqq.). 
Hanc  fabulam   eundem  auctorem  secuti  similiter  tradunt 
Macrobius    Sat.   I    9,  17   et    Servius   Aen.  I    291.     Pauca 
enim  sunt,  quibus  poeta  in  fabula  enarranda  ab  his  scrip- 
toribus  discedat  nec   tantum  valent,    ut    tres    auctores    e 
diversis   fontibus   pendere  statuamus.     Ovidius  lani  auxi- 
lium  causam   putat,    cur    deus    in   templo    ad  forum    sito 
colatur,  Macrobius  et  Servius  cur  fores  lani  bello  pateant, 
pace  claudantur.     Ut  hac    in    re  paulum  a  narratione  in 
fonte  lecta  discederet  et  ea,  quae  auctor  de  porta  lanuali 
narravit,  ad  lanum  deum  referret,    poetam  eo  commotum 

1)  H.  Peter,  Historic.  Roman.  reliquiae  II  p,  CIII  sq. 


esse  arbitror,  quod  in  fastis  praecipue  lani  virtutes,  quem 
ipsum  sibi  doctrinam  praebuisse  fingit,  celebrare  volebat. 
lam  vero  in  Ovidii  fastis  illa  narratio  cum  Tarpeiae  fabula 
coniuncta  est  et  porta  a  lunone  patefacta  esse  narratur. 
At  Macrobius  Serviusque  Tarpeiae  mentionem  non  faciunt 
et  portam  lanualem  sponte  apertam  esse  tradunt.  Quae 
leviores  discrepantiae  unde  ortae  sint  Ovidii  metamorpho- 
seon  libri  XIV  versibus  775— 804 1)  comparatis  facile 
cognoscitur.  Etenim  poeta  eam  narrationis  formam,  quam 
apud  auctorem  suum  legit,  cum  illa  contaminavit,  quam 
autea  in  metamorphoseon  libro  protulerat,  ubi  Tarpeiam 
commemoravit  et  id  imprimis  egit,  ut  lunonis  iram  et 
Veneris  in  Romanos  clementiam  describeret.  Quam  nar- 
rationem  de  Roma  servata  ad  Hyginum  referri,  si  non 
luculentis  argumentis  demonstratur,  tamen  aliqua  cum 
probabilitate  conicitur.  Nam  Hyginus  in  libro  de  urbibus 
Italicis,  ex  quo  etiam  illa  aeris  interpretatio  apud  Macro- 
bium  servata,  quam  supra  in  comparationem  vocavimus, 
fluxisse  videtur,  non  solum  urbium  origines  tractavit, 
sed  etiam  quam  plurimas  fabulas  delectationis  causa 
inseruit^).  Hanc  autem  Nasonis  fabulam  ad  Hyginum 
redire  vel  ea  de  causa  verisimile  est,  quod  Ovidius  eam 
apud  Varronem  invenire  non  potuit,  qui  neque  in  libro 
XVI  antiquitatum  divinarum,  ubi  in  lani  natura  ex- 
plicanda  physicorum  imprimis  sententias  secutus  est, 
neque  d.  1.  1.  V  156,  ubi  Lautolarum  fontes  commemo- 
rantur,  eius  mentionem  fecit.  Poetam  vero  in  libris  de 
significatione  verborum  Verrii  Flacci,  quem  de  Lautolarum 
fontibus  disputasse  ex  Festo  p.  118  scimus,  illam  fabulam 
legisse  veritatis  specie  non  commendatur,  cum  praesertim 
ne    unus    quidem    Ovidii    fastorum    locus    ullam    certam 


')  De  discrepantia,  quae  inter  metamorphoseon  et  fastorum 
relationem  intercedit,  cf.  B.  Pressler,  Quaestionum  Ovidianarum 
capita  duo,  diss.  Hal.  Sax.   1903  p.  21   sqq. 

'^)  Cf.  H.  Peter,  Historic.  Rom.  reliquiae  II  p.  CII. 

ansam  praebeat,  ut  hos  libros  a  poeta  in  usum  vocatos 
esse  credamus.  1)  lam  reliquum  est,  ut  lani  ipsius  inter- 
pretationes  a  poeta  I  103 — 140  propositas  ad  fontem  revo- 
cemus.  Primam  lani  originationem,  quam  poeta  vv.  I 
103—114  exhibet,  lani  nomen  a  Chao  derivandum  esse, 
etsi  apud  unum  Verrium  Flaccum  in  libris  de  significatione 
verborum  invenitur  (cf.  Paul.  p.  52,  11),  apud  omnes  autem 
alios  scriptores,  qui  de  lano  deo  agunt,  desideretur,  tamen 
ex  his  Verrii  libris  fluxisse  vix  statuere  ausim,  cum,  ut 
iam  supra  monui,  huius  operis  ab  Ovidio  inspecti  nulla 
fere  vestigia  in  fastis  occurrant.  Altera  vero  lani  expli- 
catio  (fast.  I  115—140),  lanum  eundem  atque  solem  esse, 
apud  Macrobium  I  9,  9,  Lydum  de  mens.  IV  2,  Arnobium 
III  29  occurrit.  Etenim  eadem  sententia  in  his  Ovidii 
et  Macrobii  verbis  manifesto  recognoscitur: 

Fast.  I  115  sqq. 

Accipe,  quaesitae  quae  causa  sit  altera  formae, 
hanc  simul  ut  noris  officiumque  meum. 

quicquid  ubique  vides,  caelum,  mare,  nubila,  terras, 
omnia  sunt  nostra  clausa  patentque  manu. 

Fast.  I  125  sq. 

praesideo  foribus  caeli  cum  mitibus  Horis: 
it,  redit  officio  luppiter  ipse  meo. 

Fast.  I  137  sqq. 

utque  sedens  primi  vester  prope  limina  tecti 

ianitor  egressus  introitusque  videt, 
sic  ego  perspicio  caelestis  ianitor  aulae 

eoas  partes  hesperiasque  simul. 

Macrob.  Sat.  I  9,  9  lanum  quidavi  solem  demonstrari 
volunt  et  ideo  geminum  quasi  tttriusquc  ianuae  caelestis 
potente7fh  qui  exoriens  aperiat  diem,  occidens  claudat.  Tres 
illos  auctores  Macrobium,  Lydum,  Arnobium,  cum  in  ve- 

1)  Cf.  Merkel,  Prolegomena  ad   Ovid.  fastos  p.  XCVI  sq. 

terum  de  lano  doctrina  exponenda  interdum  inter  se  dis- 
sentiant,   Agahdiusi)   Kahlium^)   secutus   recte  monuit  e 
Cornelio  Labeone  auctore  non   proximo,   sed  ultimo  pen- 
dere.     Sed  iam  quaeritur,  quem  ad  auctorem  Cornelii  La- 
beonis  lani  interpretatio  revocanda  sit.     Nomen  eius  scrip- 
toris,  qui  primus  hanc  lani  explanationem  protulit,  Lau- 
rentius  Lydus,  quamquam  de  lano  doctrinam  plane  turbavit, 
recte  videtur  servasse  de  mens.  p.  65, 16  o  ye  f^rjv  Aovvdjiog 
"Hhov  JiaQOL  ro  excasQag  nvXrjg  aQxeiv,  dvaiokijg  ioa)g  zat  dvoea^g^ 
cum  Macrobius  I  9,  9  quosdam  testes  laudet.    Hunc  scripto- 
rem   esse   Lutatium  Daphnidem   grammaticum,   qui  com- 
munes  historias   scripsit,    non   C.  Lutatium  Catulum,    qui 
a.  652  =  102  cousul  fuit  et    cuius    tres    libri    de  consu- 
latu     a    Cicerone     Brut.    132     laudantur,     Otto     lahnius 
summa     cum      probabilitate     ostendi.  3)      Cuius     Lutatii 
Daphnidis,    quem   Sullae   fere    aetate    floruisse    verisimile 
est,   librum  Ovidium   ante   oculos  non  habuisse,    sed  eius 
doctrinam  apud  recentiorem  auctorem  legisse  cum  per  se 
probabile  est,  tum  inde  adparet,  quod  Varro  (d.  1. 1.  V  150) 
et  Verrius  (fast.  Praen.  ad  Mart.  23)  Augusti  aevi  gram- 
matici    Lutatium    exscripserunt.      Ad    eundem    auctorem 
medium    eos    poetae    versus,    quibus    cur    lanus    primus 
omnium  deorum  invocari  soleat  exponitur  (fast.  I  171—174), 
ob   eam  rem  rettulerim,   quod  ea  Macrobii  verba,   quibus- 
cum  poeta  adcurate  consentit,  artissime  cum  explicatioue 
antecedente,  quae  Lutatii  opinionem  reddit,  coniuncta  sunt. 


J)  R.  Agahd,  M.  Ter.  Varronis  antiquitatum  rer,  divin.  1.  I. 
XIV.  XV.  XVI.  Annal.  philol.  suppl.  XXIV  (1898)  p.  118. 

2)  Kahl,  Cornelius  Labeo.    Philol.  suppl.  V  p.  719  sqq. 

3)  O.  Jahn,  Prolegom.  ad  Pers.  p.  CXLIII  adn.  2.  Teuflfel 
in  hist.  lit.  Rom.  §  142,  4.  Contra  Theodorus  Mommsen  C.  L  L. 
12  p.  313  et  Hermannus  Peter,  Historic.  Roman.  reliquiae  I 
p.  CCLXXIII  satis  infirmis  argumentis  nisi  C.  Lutatium  Catulum 
communium  historiarum  auctorem  arbitrantur,  quem  Peterus  prae- 
terea  librum  de  antiquitate  et  rebus  grammaticis  composuisse  cen- 
3et.     Idem  fere   iudicat  Martinus  Schanz  in  hist,  lit.  Rom.  I  p.  136. 

Ovid.  fast.  I  171-174 

Mox  ego:  *Cur,  quamvis  aliorum  numina  placem, 
lane,  tibi  primum  tura  merumque  fero?* 

'Ut  possis  aditum  per  me,  qui  liraiua  servo, 
ad  quoscumque  voles'  inquit  'habere  deos.' 

Macrob.  I  9,  9  invocarique  prinium,  cuin  alicui  deo  res 
divina  celehratur^  ut  per  eum  pateat  ad  illum  cui  immo- 
latur  accessus^  quasi  preces  supplicum  per  portas  suas  ad 
deos  ipse  transmittat.  Apud  quera  autem  scriptorem 
Ovidius  primam  lani  etymologiara  legerit  et  quo 
auctore  interposito  Lutatii  Daphnidis  interpretationem 
acceperit  si  nunc  quaerimus,  facile  adparet  fieri  potuisse, 
ut  apud  Hyginum,  e  quo  fabulas  de  lano  propositas  de- 
sumptas  esse  probabile  est,  has  quoque  explicationes  le- 
gerit,  quod  Hyginus  in  urbibus  Italicis  non  solum  de 
lano  fabulas  protulit,  sed  etiam  de  lani  natura  disputavit, 
ut  ex  his  verbis  dilucide  perspicitur  Hygini  apud  Macrob. 
Sat.  I  7,  20  post  ad  lanum  solum  regnum  redactum  est, 
qui  creditur  geminam  faciem  praetulisse,  ut  quae  ante 
quaeque  post  tergum  essent  intueretur,  quod  procul  dubio 
ad  prudentiam  regis  sollertiamq^ie  referendum  est,  qui  et 
praeterita  nosset  et  futura  prospiceret,  sicut  Antevorta  et 
Postvorta,  divinitatis  scilicet  aptissimae  comites,  apud  Ro- 
manos  coluntur.  Sed  ad  eundem  auctorem  etiam  Hygini 
fragmentis  et  Macrobii  Lydique  locis,  qui  ad  lanum  spec- 
tant,  inter  se  comparatis  deducimur.  Hygini  fragmenta 
si  examinaraus,  rairaraur  eura  doctrinara  propositara  nus- 
quara  fere  pro  sua  vendidisse,  sed  seraper  adcurate  noniina 
auctorum  adscripsisse  (cf.  fr.  2.  6.  7.  10  Peter).  Quo  factum 
videtur  esse,  ut  Laurentius  Lydus  Lutatii  nomen  tradiderit 
et  Macrobius  quosdam  testes  laudaverit. 

lam  deinceps  ad  Nasonis  de  Vesta  dea  digressionem 
(fast.  VI  249  —  460)  accedaraus,  qua  iraprirais  causas  ex- 
ponit,  cur  aedes  Vestae  rotunda  sit  (fast.  VI  265—282)  et 
cur  Vestae  deae  virgines  sacra  faciant  (fast.  VI  283—294). 


► 


Rotundara  aedis  Vestae  formara  poeta  inde  explicat,  quod 
Vesta  eadera  atque  terra  sit,  terra  autera  raedio  in  aere 
pendens  pilae  forraara  praebeat. 

Fast.  VI  265  sqq. 

Forraa  taraen  terapli,  quae  nunc  raanet,  ante  fuisse 

dicitur,  et  forraae  causa  probanda  subest. 
Vesta  eadera,  quae  Terra:  subest  vigil  ignis  utrique, 

significantque  deara  terapla  focusque  suara.^) 
terra  pilae  sirailis,  nullo  fulciraine  nixa, 

aere  subiecto  tara  grave  pendet  onus. 

I  279  sqq. 

et  quantura  a  surarais,  tantum  secessit  ab  imis 

terra.  quod  ut  fiat,  forraa  rotunda  facit. 
par  facies  terapli:  nullus  procurrit  in  illo 

angulus.  a  pluvio  vindicat  imbre  tholus. 

Vestara    deara    eandem    esse   atque   terram  Varronis 

fuit  sententia,  ut  hoc  antiquitatum  divinarum  fragraentura 

docet  R.  D.    XVI    64a    Agahd    (Augustin.    c.  d.   VII  16) 

Vesta7n   quoque   ipsam  propterea   dearum    maximam   puta- 

verunt,  quod  ipsa  sit  terra,  quamvis  ignem  mundi  leviorem, 

qui  pertinet  ad  usus  hominum  faciles ei  deputandum 

esse  crediderunf^).  Nec  illud,  terrara  pilae  forraara  habere, 
quaraquam  in  hoc  antiquitatura  divinarura  libro  non  cora- 
memoratur,  Varroni  ignotum  videtur  fuisse,  cum  eiusdera 
auctoris  verba  d.  1.  1.  VII  17  hanc  sententiara  redoleant: 
Praeterea,  si  quod  medium  id  est  umbilicus  [ut]  pila  terrae, 
non  Delphi  medium.  Quaraobrera  totara  poetae  doctrinara 
in  vv.  VI  265-282  propositam  ex  Varronis  antiquitatum 
divinarura    libro  XVI    petitara  esse  manifestum  est 


1)  In   cod.  hic  versus    traditus  est    significantque    sedem    terra 
focusque  suam,  quem  ab    Hertzbergio  (Zeitschr.  f.   Altertumswissen- 

schaft  1846  p.  254)  emendatum  H.  Peter  iure  in  textum  recepit. 
Cf.  Peter,  Ovids  Fasten  II  p.  93. 

2)  Cf.  Dion.  Hal.  II  66.     Arnob.  III  32. 


i 

Causarum,  cur  Vestae  sacerdotes  virgines  fuerint, 
quas  Ovidius  VI  283—294  exhibet,  alteram  (VI  285-290) 
e  Graeco  quodam  fonte  fluxisse  Hermannus  Peter  Grae- 
corum  poetarum  locis  (Hesiod.  theog.  453.  Hymn.  in 
Vener.  22)  collatis  recte  coniecit^),  contra  alteram  (VI 
290— 294)  cum  Varronis  antiquitatum  divinarum  fragmento 
XVI  64 b  Agahd  (Augustin.  c.  d.  IV  10)  comparare  iuvat. 

Ovid.  fast.  VI  291-294 

Nec  tu  aliud  Vestam  quam  vivam  intellege  flammam, 
nataque  de  flamma  corpora  nulla  vides. 

iure  igitur  virgo  est,  quae  semina  nuUa  remittit 
nec  capit,  et  comites  virginitatis  amat. 

R.  D.  XVI  64  b:  Terram  etiam  Vestam  volunt,  cum 
tamen  saepiiis  Vestam  non  nisi  ignem  esse  pcrhibeant, 
pertinentem  ad  focos,  sine  quibus  civitas  esse  non  potest-^ 
et  ideo  illi  virgines  solere  servire,  quod  sicut  ex  virgine 
ita  nihil  ex  igne  nascatur"^).  Quin  igitur  Ovidius,  quippe 
qui  hoc  loco  eandem  physicorum  sententiam  acceperit 
quae  Varroni  placuit,  Varronis  antiquitatum  divinarum 
libro  XVI  usus  sit,  dubitari  nequit.  Ad  eundem  fontem 
eam  Vestae  etymologiam  recedere,  quam  poeta  VI  299 
praebet 

Stat  vi  terra  sua:  vi  stando  Vesta  vocatur 
et  quae  apud  Serv.  interp.  Aen.  II  296  et  Arnob.  III  32 
tradita  est,  etsi  in  Varronis  antiquitatum  divinarum  1.  XVI 
fragmentis  non  invenitur,  inde  adparere  puto,  quod  in 
Varronis  sententia,  Vestaui  terram  esse,  nititur.  Num  vero 
foci  et  vestibuli  veriloquia  ab  Ovidio  fast.  VI  301  sqq. 
proposita  ex  eodem  antiquitatuni  divinaruui  libro  fluxerint 
Agahdius  1.  c.  p.  219  suo  iure  in  dubitationem  vocavit. 
Nihilominus  autem  poetam  has  etymologias  in  aliis  Var- 
ronis  libris  legisse  constat,  cum  Varronem  in  antiqui- 
tatum    divinarum    libro    V    focum    a    fovendo    derivasse 

1)  H.  Peter,  Ovids  Fasten  II  p.   95. 

2)  Plut.  Nura.  9.     Lactant.  inst.  I   12,  5. 


e  Servio  interp.  Aen.  III  134.  XI  211,  eundem  de  vestibulo 
nescio  quo  loco  egisse  e  Servio  VI  273  sciamus. 

Eam   denique  Ovidii  narrationem  de  Pico  et  Fauno 
a  Numa  sopitis  (fast.  III  285-348),  quae  simillima  ratione 
ab  Arnobio  V  1  et  Plutarcho  in  vita  Numae  c.  15  tradita 
est    ad  Valerium  Antiatem   revocandam  esse  iam  pridem 
perspectum    est').      Arnobius    enim    diserte    adfirmat   se 
labulam  illam  e  Valerio  Antiate  desumpsisse  V  1:   ««  se- 
cundo  Antiatis  libro  -  ne  guis  forte  nos  aestimet  conctnnare 
per  calumnias  crimina  -  talis  proscripta  est  fabula.    Ovidii 
autem    expositio,    etiamsi    maximam  quidem  partem  cum 
Valerii  relatione   apud   Arnobium  Plutarchumque  servata 
concordat,  tamen  in  una  re  non  levidensi  ab  his  scnptonbus 
discrepat.      Quamquam    enim    omnes    tres    auctores    con- 
similiter    tradunt    Picum   et  Faunum   Egeria    monente    a 
Numa  vinctos  regem  docuisse,  quomodo  luppiter  e  caelo 
iu    terram    eliceretur,    ut  quibus  sacrificiJs  fulmma  procu- 
rarentur    aperiret,    tamen    in  ea  re  valde  dissentiuut,  cur 
luppiter    pro    hominum    capitibus    alia    piacula  accepent. 
Apud    Nasonem    luppiter    se    homiuum    capita    flagitare 
simulat    et  Numae  prudeutiam   experiri  conatur    fast.  III 

337—338 

adnuit  oranti,  sed  verum  ambage  remotum 
abdidit  et  dubio  terruit  ore  virum. 

Fast.  III  343-344 

risit  et  'His'  inquit  'facito  mea  tela  procures, 
o  vir  conloquio  non  abigende  deum.' 
At  in  Arnobii  et  Plutarchi  narratione  luppiter  Numae 
dolo  captus  victumas  humanas  poscere  desistit.  Cf.  Aruob. 
V  1 :  Tunc  ambiguis  lovcm  propositionibus  captum  extulisse 
hauc  vocem  'decepisti  mc  Xuma;  nam  ego  humanis 
capitibus  procurari  constitueramfulgurita,  non  maena  captllo 
cacpicio:  quoniam  me  tamcn  tua  circumvenit  astutta,  quem 
voluisti  habeto  morcm  et  his  rebus  quas  pactus  es  procura- 


1)  H.  Peter,  Ovids  Fasten  II  p.  47. 

fionem  seniper  suscipies  fulguritoni})i,  Haec  igitur  dis- 
crepantia  siiadet,  ut  Nasonem  de  Pico  et  Fauno  nar- 
rationem  non  ex  \'alerio  ipso,  sed  alio  auctore  intercedente 
accepisse  statuamus.  Quis  vero  auctor  ille  proximus 
fuerit,  quera  Ovidius  Inspexit,  nostris  subsidiis  diiudicari 
non  potest.  Attaraen  id  pro  certo  adfirmare  possumus, 
Valerii  sententiam  de  hac  fabula  Ovidii  auctori  fundamento 
fuisse. 

Non  omnes  Ovidii  fastorum  partes  a  Verrii  fastis 
alienas  in  hac  disputationis  parte  tractavimus.  Non  niodo 
fabellas  Graecas  et  astronomicas  in  tali  commentario  certe 
non  relatas,  de  quibus  iam  satis  copiose  quaesituni  est^),  sed 
etiani  digressiones,  quae  ad  Romanorum  antiquitatem  et 
historiam  spectant,  negleximus,  velut  eas,  quibus  poeta 
de  Fabiorum  exitu,  de  fuga  regis  Tarquinii,  de  Caco,  de 
Romulo  et  Remo  similibusque  egit,  cuni  non  niulto  ab- 
hinc  tempore  de  eis  disputaverit  AemiHus  Sofer  edita 
disputatione,  quae  praefert  titulum:  Livius  als  Quelle  von 
Ovids  Fasten'^),  Leviora  quoque  Varronianae  doctrinae 
vestigia  hoc  loco  denuo  colligere  piget,  quae  et  a  R. 
Merkelio  in  prolegomenis  editionis  fastorum  p.  C  sqq.  et 
a  Christiano  Huelseno^)  adcurate  conoresta  sint. 


^)  Cf.  Bruno  Pressler,  Quaestionum  ( )vidianarum  capita  duo, 
diss.   Halis.   Sax.    1903. 

2)  Programm   des   Maximiliansgymnasiums   zu   Wien    1906. 

3)  De  Varronianae  doctrinae  quaenam  in  Ovidii  fastis 
vestigia  exstent,  diss.  Berol.  1880.  Cf.  etiam  Huelseniani  libelli 
censuram,  quam   edidit  G.   Nick,   Piiilol.   Anzeiger  XI   p.    183. 

Natus  sum  Carolus  Franke  in  vico,  cui  nomen  est 
Gross-Duengen,  prope  Hildesiam  sito  die  30.  mensis  lulii  a.  1885 
patre  Carolo  matre  Anna  e  gente  Sander,  quos  acerbissimo 
fato  mihi  ereptos  esse  valde  lugeo.  Fidei  addictus  sum  evan- 
gelicae.  Litterarum  primordiis  imbutus  a.  1896  in  gymnasium 
Hildesiense,  quod  vocant  Andreanum,  receptus  sum,  cuius 
scholas  per  novem  annos  frequentavi.  Vere  anni  1905  maturitatis 
testimonio  instructus  Friburgi  per  sex  menses  studiis  me  dedi 
philologicis  et  historicis.  Deinde  Halas  Saxonum  me  contuh,  ubi 
per  septem  semestria  lectionibus  interfui. 

Docuerunt  me  viri  illustrissimi: 

Friburgenses:  Fabricius,  Lommatzsch,Puchstein,B.Schmidt, 
V.  Simson. 

Halenses:  Bechtel,  Blass  t,  Bremer,  Brode,  Consbruch, 
Dittenberger  t,  Ebbinghaus  t,  Fester,  Fries,  Hasenclever,  Held- 
mann,  Ihm,  Kern,  Medicus,  Muff,  Niese,  Praechter,  Robert,  Saran, 
Wilcken,  Wissowa. 

Proseminarii  philologici  exercitationibus  interfui  v.  d.  Blass 
moderante,  seminani  philologici  regii  per  tria  semestna  sodalis 
fui  ordinarius  regentibus  w.  dd.  Blass,  Kern,  Wissowa. 

Praeterea  mihi  permiserunt,  ut  interessem  exercitationibus' 
historicis  Niese,  archaeologicis   Puchstein  paedagogicis  Fries. 

Hos  omnes  praeceptores  optime  de  me  meritos  grato^animo 
semper  persequar,  imprimis  autem  Georgio  Wissowa,  h.  t. 
rectori  magnificentissimo,  quo  auctore  me  hanc  dissertationem 
composuisse  quemque  me  in  ea  componenda  auxilio  consilioque 
semper  adiuvisse  gratissimo  animo  profiteor,  quantum  debeam, 
numquam  obliviscar. 

